hotchpotch/miracl-hf-unified huggingface dataset:
งูเขียวหางไหม้
"สำหรับงูเขียวจำพวกอื่น ดูที่: งูเขียว"
งูเขียวหางไหม้ () เป็นงูที่อยู่ในสกุล "Trimeresurus" ในวงศ์งูพิษเขี้ยวพับ (Viperidae)
มีรูปร่างโดยรวม คือ มีหัวยาวมนใหญ่เป็นรูปสามเหลี่ยม คอเล็ก ตัวอ้วนสั้น ปลายหางมีสีแดง ลำตัวมีสีเขียวอมเหลืองสด บางตัวมีสีเขียวอมน้ำเงิน หางสีแดงสด บางตัวมีหางสีแดงคล้ำเกือบเป็นสีน้ำตาล อันเป็นที่มาของชื่อ จัดเป็นงูพิษอ่อน ผิดไปจากงูสกุลหรือชนิดอื่นในวงศ์เดียวกัน โดยผู้ที่ถูกกัดจะไม่ถึงกับเสียชีวิต นอกจากเสียแต่ว่ามีโรคหรืออาการอื่นแทรกแซง โดยผู้ที่ถูกกัดจะมีอาการปวดอย่างรุนแรงทันทีที่ถูกกัด แล้วค่อย ๆหายใน 5-6 ชั่วโมง บริเวณที่ถูกกัดจะบวมอย่างรวดเร็วในระยะ 3-4 วันแรก จากนั้นจะค่อย ๆ ยุบบวมในเวลา 5-7 วัน อาจจะมีเลือดออกจากรอยเขี้ยว แต่ไม่มาก หากมีอาการมากกว่านี้ถือว่าเป็นอาการหนัก
เป็นงูที่เลื้อยช้า ๆ ไม่รวดเร็ว มีนิสัยดุและฉกกัดเมื่อเข้าใกล้ ชอบอาศัยตามซอกชายคา, กองไม้, กระถางต้นไม้, กอหญ้า ออกหากินในเวลากลางคืนทั้งบนต้นไม้ และตามพื้นดินที่มีหญ้ารก ๆ โดยกิน นก, จิ้งจก, ตุ๊กแก, สัตว์ฟันแทะ รวมถึงสัตว์ครึ่งบกครึ่งน้ำต่าง ๆ เป็นอาหาร ขณะเกาะนอนบนกิ่งไม้ จะใช้ลำตัวและหางรัดพันยึดกับกิ่งไม้ไว้ โดยปกติ เป็นงูที่ออกลูกเป็นตัวครั้งละประมาณ 8-12 ตัว แต่ก็มีบางชนิดเหมือนกันที่ออกลูกเป็นไข่
พบกระจายพันธุ์ทั่วไปในภูมิภาคเอเชียใต้และเอเชียตะวันออกเฉียงใต้ จนถึงหมู่เกาะแปซิฟิก พบประมาณ 35 ชนิด ในประเทศไทย พบชุกชุมในภาคกลางและภาคตะวันออก เช่น งูเขียวหางไหม้ท้องเหลือง ("T. trigonocephalus"), งูเขียวหางไหม้ลายเสือ ("T. purpureomaculatus"), งูหางแฮ่มกาญจน์ ("T. kanburiensis"), งูปาล์ม ("T. puniceus") เป็นต้น โดยมีชนิดที่ค้นพบใหม่ คือ งูเขียวหางไหม้ภูเก็ต ("T. phuketensis") ที่พบในป่าดิบชื้น ในจังหวัดภูเก็ต เมื่อเดือนตุลาคม พ.ศ. 2552
รายชื่อรางวัลที่ธงไชย แมคอินไตย์ได้รับ
รางวัลที่ได้รับของ ธงไชย แมคอินไตย์ ในวงการบันเทิงประเภทรางวัลทางด้านดนตรี ละคร ภาพยนตร์ รวมทั้งรางวัลส่งเสริมภาพลักษณ์ และรางวัลอื่นๆที่ไม่เกี่ยวข้องกับผลงาน ที่ได้รับตั้งแต่ปี พ.ศ. 2527 - ปัจจุบัน
หมายเหตุ : ไม่รวมเครื่องราชอิสริยาภรณ์ และเหรียญเชิดชูเกียรติต่างๆ
เกียรติประวัติที่สำคัญ โดยสถาบันต่างๆ ทั้งภาครัฐ และภาคเอกชน มีการมอบรางวัล รวมทั้งทำการสำรวจ และจัดอันดับบุคคล ตลอดจนผลงานที่โดดเด่น และมีภาพลักษณ์ที่เป็นแบบอย่างด้านต่างๆ เพื่อเป็นขวัญและกำลังใจให้กับศิลปิน ในส่วนของธงไชยมีรายละเอียดบางส่วนดังนี้
เล ขา เฟียว
เล ขา เฟียว () เป็นผู้ที่ได้รับเลือกให้ดำรงตำแหน่งเลขาธิการพรรคคอมมิวนิสต์เวียดนามในเดือนธันวาคม พ.ศ. 2540 ในขณะที่เป็นนายทหารอาวุโส
เฟียวเกิดเมื่อ 27 ธันวาคม พ.ศ. 2474 ที่จังหวัดทัญฮว้า เฟียวเข้าร่วมกับพรรคคอมมิวนิสต์เมื่อ พ.ศ. 2482 และเข้าร่วมในการต่อต้านฝรั่งเศส สำเร็จการศึกษาจากวิทยาลัยการทหาร และไปศึกษาต่อทางด้านการทหารในสหภาพโซเวียต ขณะเป็นทหารในกองทัพ เขาได้ร่วมรบในสงครามอินโดจีนทั้งสองครั้ง และได้ไปประจำการในกัมพูชาตั้งแต่ พ.ศ. 2527 – 2531 จากนั้น ได้เข้าสู่คณะกรรมการกลางของพรรคใน พ.ศ. 2534 และได้เป็นคณะกรรมการถาวรใน พ.ศ. 2539 นโยบายของเขาเน้นอนุรักษนิยมที่กังวลผลกระทบจากการปฏิรูปตลาด แต่วางตัวเป็นกลางต่อการใช้นโยบายโด๋ยเม้ย เขาออกจากคณะกรรมการกลางใน พ.ศ. 2533
เมอลายูอิซลัมเบอราจา
เมอลายูอิซลัมเบอราจา () เป็นวลีทางการเมืองที่ใช้ในบรูไน แปลว่า "ราชาธิปไตยอิสลามมลายู" เป็นปรัชญาการปกครองของบรูไนที่สมเด็จพระราชาธิบดีฮัสซานัล โบลเกียห์ ทรงประกาศในเดือนมกราคม พ.ศ. 2527 จุดประสงค์ของระบอบนี้คือเพื่อต่อต้านการนับถือศาสนาอิสลามแบบเคร่งครัดจากภายนอกที่กำลังเข้าสู่บรูไนและการสร้างความชอบธรรมให้กับการปกครองของราชวงศ์ วิชาเมอลายูอิซลัมเบอราจาได้รับการกำหนดให้เป็นวิชาบังคับในโรงเรียนและมหาวิทยาลัย และทำให้เกิดข้อห้ามทางศาสนาหลายประการที่เป็นเอกลักษณ์ของสังคมบรูไน
เหงียน วัน ลิญ
เหงียน วัน ลิญ () เป็นเลขาธิการพรรคคอมมิวนิสต์เวียดนามตั้งแต่เดือนธันวาคม พ.ศ. 2529 – มิถุนายน พ.ศ. 2534 เขามีบทบาทสำคัญในการสนับสนุนนโยบายปฏิรูปเศรษฐกิจหรือโด๋ยเม้ย และริเริ่มให้ถอนทหารเวียดนามออกจากกัมพูชา
ลิญเกิดในฮานอยเมื่อ 1 กรกฎาคม พ.ศ. 2458 มีชื่อเดิมว่าเหงียน วัน กุ๊ก เขาไปเติบโตที่ภาคใต้และเข้าร่วมกับพรรคคอมมิวนิสต์ ระหว่างสงครามโลกครั้งที่ 2 เขาถูกฝรั่งเศสจับขังไว้ เมื่อพ้นโทษเขาได้ทำงานกับเล สวน ซึ่งเป็นสมาชิกพรรคที่โดดเด่นในภาคใต้ หลังการรวมเวียดนาม เขาได้เป็นคณะกรรมการเมืองโฮจิมินห์ซิตี แต่ต่อมาได้หมดบทบาททางการเมือง เมื่อ พ.ศ. 2521–2522 เพราะคัดค้านการใช้นโยบายสังคมนิยมในดินแดนที่เป็นเวียดนามใต้เดิม เสียชีวิตด้วยโรคมะเร็งตับเมื่อ 27 เมษายน พ.ศ. 2541 ในโฮจิมินห์ซิตี
เล ดึ๊ก เถาะ
เล ดึ๊ก เถาะ () เป็นสมาชิกอาวุโสของพรรคคอมมิวนิสต์เวียดนาม และเป็นผู้ที่เข้าร่วมการเจรจาจนเกิดข้อตกลงสันติภาพปารีส ที่ยุติการแทรกแซงทางทหารของสหรัฐในสงครามเวียดนาม
เถาะเกิดเมื่อ 14 ตุลาคม พ.ศ. 2454 ที่จังหวัดห่านาม บิดาเป็นเจ้าหน้าที่ของรัฐบาลอาณานิคมฝรั่งเศส เถาะเข้าร่วมในการต่อต้านฝรั่งเศสโดยเป็นผู้ร่วมก่อตั้งพรรคคอมมิวนิสต์อินโดจีน เคยถูกจับและถูกจำคุกหลายปี เมื่อถูกปล่อยตัวจึงเข้าร่วมกับโฮจิมินห์ เขาเป็นคณะกรรมการกลางของพรรคคอมมิวนิสต์ที่รับผิดชอบสาขาพรรคในภาคใต้
ในปี พ.ศ. 2516 เถาะได้รับรางวัลโนเบลสาขาสันติภาพ ร่วมกับเฮนรี คิสซินเจอร์ แต่เขาปฏิเสธรับรางวัลดังกล่าว
เถาะมีบทบาทสำคัญในการรุกรานกัมพูชาเมื่อ พ.ศ. 2521 และต่อต้านการปฏิรูปเศรษฐกิจ ผลของแรงกดดันจากนานาชาติทำให้เขาต้องออกจากคณะกรรมการกลางใน พ.ศ. 2529 เถาะเสียชีวิตเมื่อ 13 ตุลาคม พ.ศ. 2533 ซึ่งทำให้เวียดนามยอมอ่อนข้อในปัญหากัมพูชา
งูเห่าพ่นพิษ
งูเห่าพ่นพิษ () เป็นงูเห่ากลุ่มหนึ่ง ที่สามารถพ่นพิษออกจากต่อมพิษได้ แทนที่จะกัดเหมือนงูเห่าหรืองูทั่วไป
งูเห่าพ่นพิษ สามารถพ่นพิษได้ไกลถึง 2 เมตร โดยแรงบีบจากกล้ามเนื้อบีบต่อมพิษและบังคับออกผ่านไปยังข้างหน้าหลุมที่ซอกของเขี้ยว แต่เดิมเคยเชื่อว่า งูเห่าพ่นพิษออกมาจากการไล่ลมออกจากปอดเพื่อขับพิษไปข้างหน้า ซึ่งได้รับการพิสูจน์แล้วว่าผิด
พิษของงูเห่าพ่นพิษหากถูกผิวหนังจะไม่เกิดผลใด ๆ แต่ถ้าโดนเข้าตา จะทำให้ตาบอดได้ หากไม่ได้รับการรักษาที่ถูกวิธีและท่วงทันเวลา เพราะมีฤทธิ์ทำให้กระจกตาบวม ซึ่งงูก็จะเล็งที่ตาของศัตรูที่มาคุกคามด้วย ซึ่งพิษของงูเห่าพ่นพิษมีผลกระทบและทำให้เหยื่อมีอาการอัมพาตได้รุนแรงกว่างูเห่าทั่วไป
งูเห่าพ่นพิษมีรูปร่างและลักษณะทั่วไปคล้ายกับงูเห่าชนิดที่พ่นพิษไม่ได้ ยากแก่การแยกแยะได้จากลักษณะภายนอก พบแพร่กระจายพันธุ์ได้ทั้งในทวีปเอเชียและแอฟริกา สำหรับในประเทศไทยมีงูเห่าพ่นพิษอยู่ 2 ชนิด
แอฟริกา:
เอเชีย:
นอกจากนี้แล้วยังมีงูบางชนิดที่ไม่จัดว่าเป็นงูเห่า ก็ยังสามารถพ่นพิษได้ด้วย เช่น งูเห่าพ่นพิษคอวงแหวน ("Hemachatus haemachatus") ที่พบในทวีปแอฟริกา และงูเขียวหางไหม้หมั่งฉั่น ("Trimeresurus mangshanensis") ที่พบเฉพาะในมณฑลหูหนาน ประเทศจีน
ราชันย์ผู้กล้า กาโอไกการ์
ราชันย์ผู้กล้า กาโอไกการ์' () เป็นอนิเมะทีวีละครชุดเริ่มออกอากาศในปี ค.ศ. 1997 สร้างสรรค์ซันไรอิส ภายใน "สตูดิโอ 7" ภายใต้การกำกับของ โยชิโตโมะ โยเนตะนิ และเป็นซีรีส์ที่แปดและเป็นชีรีส์ชุดสุดท้ายในยูฉะซีรีส์ ได้รับทุนจากทาการะ และผลิตโดย ซันไรส์
คริสต์ศักราชที่ 21 หลังจากที่มนุษย์ได้พบกับสิ่งมีชีวิตลึกลับจากต่างดาว EI-01 ได้สองปี ได้มีการตั้งหน่วยงาน Gusty Geoid Guard เรียกย่อๆว่า GGG ขึ้นเพื่อคอยรับมือการโจมตีของเหล่า "ซอนดาเรี่ยน" ที่อาศัยการเข้าสิงร่างมนุษย์โดยการหลอมรวมกับเครื่องจักรกลและจิตด้านลบของมนุษย์ และสมาชิกคนสำคัญของหน่วย GGG ในการกำจัดเหล่าผู้รุกรานนี้ก็คือ ชิชิโอ ไก นักบินอวกาศที่รอดตายจากเหตุการณ์เมื่อสองปี และตอนนี้เขาได้ถูกดัดแปลงและเปลี่ยนร่างกายเป็นไซบอร์กที่สามารถรวมร่างกับหุ่นยนต์สิงโตกาเลออนจนกลายเป็น เกราะจักรกลไกการ์ และ สามารถรวมร่างสุดท้ายกับกาโอแมชชีนจนกลายร่างเป็นหุ่นยักษ์ "กาโอไกการ์" ที่สามารถเข้าต่อสู้กับ ซอนดาเรี่ยน และสามารถดึงแกนกลาง "ซอนเดอร์เมทัล" ให้ อามามิ มาโมรุ เด็กชายที่มีพลังพิเศษ "ชำระล้าง" เมทัลเหล่านั้นได้
ถึงเวลาแล้วที่เหล่านักรบราชันย์ผู้กล้าจะออกกำจัดเหล่าร้ายให้สิ้นไปจากโลกใบนี้
บีโอโก
บีโอโก () เป็นเกาะและส่วนที่อยู่ทางเหนือสุดของประเทศอิเควทอเรียลกินี และเป็นที่ตั้งของกรุงมาลาโบเมืองหลวงของประเทศ ตั้งอยู่ในอ่าวกินี ห่างจากชายฝั่งตะวันตกของทวีปแอฟริกา (ประเทศแคเมอรูน) ออกไป 32 กิโลเมตร มีพื้นที่ของ 2,017 ตารางกิโลเมตร (779 ตารางไมล์) บีโอโกเป็นเกาะภูเขาไฟ ยอดเขาสูงสุดชื่อปีโกบาซีเล (Pico Basile) มีความสูง 3,012 เมตร (9,882 ฟุต)
ทรัพยากรธรรมชาติ
ทรัพยากรธรรมชาติ เกิดขึ้นตามธรรมชาติในสิ่งแวดล้อมที่ค่อนข้างปลอดการรบกวนจากมนุษย์ ในรูปแบบของธรรมชาติ ทรัพยากรธรรมชาติมักมีลักษณะของปริมาณความหลากหลายทางชีวภาพและความหลากหลายของภูมิประเทศในหลายระบบนิเวศ
ทรัพยากรธรรมชาติมาจากสิ่งแวดล้อม บางทรัพยากรสำคัญต่อการดำรงชีพของมนุษย์ ขณะที่ส่วนใหญ่ถูกใช้เพื่อตอบสนองความต้องการ ทรัพยากรธรรมชาติยังอาจจำแนกต่อไปได้อีกหลายวิธีเช่นการทำสิ่งต่างๆที่เป็นประโยชน์
ทรัพยากรธรรมชาติเป็นวัสดุและองค์ประกอบที่สามารถพบได้ในสิ่งแวดล้อม ผลิตภัณฑ์ทุกอย่างที่มนุษย์ทำขึ้นประกอบด้วยทรัพยากรธรรมชาติ (ในระดับมูลฐาน) ทรัพยากรธรรมชาติอาจมีเป็นสิ่งแยกกัน เช่น น้ำและอากาศบริสุทธิ์ เช่นเดียวกับสิ่งมีชีวิตอย่างปลา หรืออาจมีอยู่ในรูปผลัด (alternative) ที่ต้องผ่านขบวนการเพื่อให้ได้มาซึ่งทรัพยากร เช่น แร่โลหะ น้ำมันและพลังงานรูปส่วนใหญ่
มีการถกเถียงอย่างมากทั่วโลกในเรื่องการจัดสรรทรัพยากรธรรมชาติ ซึ่งบางส่วนเป็นเพราะความขาดแคลนที่เพิ่มขึ้น (การหมดไปของทรัพยากร) แต่ยังเนื่องจากการส่งออกทรัพยากรธรรมชาติเป็นพื้นฐานของเศรษฐกิจหลายประเทศ (โดยเฉพาะอย่างยิ่งสำหรับประเทศพัฒนาแล้ว)
บางทรัพยากรธรรมชาติสามารถพบได้ทุกหนแห่ง เช่น แสงอาทิตย์และอากาศ อย่างไรก็ดี ทรัพยากรส่วนมากมิได้พบทั่วไป เพียงเกิดขึ้นในพื้นที่เล็ก ๆ กระจัดกระจายกัน ทรัพยากรกลุ่มนี้เรียกว่า ทรัพยากรท้องถิ่น มีทรัพยากรน้อยชนิดมากที่ถูกพิจารณาว่าใช้แล้วไม่หมด (inexhaustible) คือ จะไม่หมดไปในอนาคตอันใกล้ ทรัพยากรกลุ่มนี้ ได้แก่ รังสีดวงอาทิตย์ พลังงานความร้อนใต้พิภพ และอากาศ (แม้การเข้าถึงอากาศที่สะอาดอาจหมดไปได้) อย่างไรก็ดี ทรัพยากรส่วนใหญ่เป็นประเภทที่ใช้แล้วหมดไป (exhaustible) หมายความว่า มีปริมาณจำกัด และหมดไปได้หากจัดการอย่างไม่เหมาะสม ทรัพยากรธรรมชาติเป็นวัสดุ ซึ่งสิ่งมีชีวิตสามารถได้รับจากธรรมชาติเพื่อดำรงชีพหรือองค์ประกอบอื่นของสิ่งแวดล้อมตามธรรมชาติที่มนุษย์สามารถใช้ประโยชน์ได้เพื่อเพิ่มสวัสดิการของตนก็ถูกพิจารณาว่าเป็นทรัพยากรธรรมชาติเช่นกัน
สิ่งแวดล้อม
สิ่งแวดล้อม หมายถึง
นอกจากนี้ยังอาจหมายถึง
ประชากรศาสตร์ลาว
ต่อไปนี้เป็นการบรรยายลักษณะประชากรลาว
คาดว่ามีประชากรลาวประมาณ 6.48 ล้านคน ใน เดือนกรกฎาคม พ.ศ. 2554 การกระจายตัวทั่วประเทศไม่สม่ำเสมอ ประชากรส่วนใหญ่อาศัยอยู่ในบริเวณที่ราบลุ่มแม่น้ำโขงและเวียงจันทน์ ที่มีผู้อยู่อาศัยถึง 569,000 คนใน พ.ศ. 2542 ความหนาแน่นของประชากรเป็น 23.4 คนต่อตารางกิโลเมตร 
ภาพของประชากรลาวไม่ชัดเจน เพราะรัฐบาลแบ่งกลุ่มประชากรตามพื้นที่ที่อยู่อาศัยแทนที่จะใช้เชื้อชาติ ลาวลุ่มมี 68% ลาวเทิงมี 22% ลาวสูง (รวมชาวม้งและเย้า) 9% ชนกลุ่มน้อยชาวเวียดนามมี 2%
กลุ่มชาติพันธุ์ลาวเป็นกลุ่มที่อาศัยในที่ราบลุ่มและเรียกว่าลาวลุ่ม เป็นกลุ่มที่มีความโดดเด่นทางการเมืองและวัฒนธรรม คิดเป็น 60% ของประชากรทั้งหมด กลุ่มชาติพันธุ์ลาวเป็นส่วนหนึ่งของชาวไท-ไตที่อพยพลงมาจากประเทศจีน ทางภาคเหนือเป็นที่อยู่ของลาวสูง ได้แก่ ชนเผ่าแม้ว-เย้า กลุ่มชนที่พูดภาษาในตระกูลออสโตรเอเชียติก และทิเบต-พม่า เช่น ชาวม้ง ชาวเย้า ชาวอาข่าและชาวลาหู่ ซึ่งเข้ามาในบริเวณนี้ราวพุทธศตวรรษที่ 24 เขตภูเขาทางภาคกลางและภาคใต้เป็นที่อยู่ของลาวเทิงหรือกลุ่มชนที่พูดภาษากลุ่มมอญ-เขมร ชนกลุ่มน้อยชาวจีนและเวียดนามอาศัยอยู่ในเมือง แต่ก็ได้อพยพออกจากลาว 2 ครั้งใหญ่ๆคือหลังจากที่ลาวได้รับเอกราช และหลัง พ.ศ. 2518
ศาสนาหลักของลาวเป็นศาสนาพุทธนิกายเถรวาท การนับถือธรรมชาติเป็นศาสนาของชนเผ่าต่างๆ มีผู้นับถือศาสนาคริสต์และศาสนาอิสลามจำนวนหนึ่ง ภาษาราชการและภาษาหลักของประเทศคือภาษาลาว ชาวลาวเทิงและลาวสูงจะใช้ภาษาของเผ่าตนเอง ภาษาฝรั่งเศสเคยใช้มากในสมัยที่เป็นอาณานิคม ตแต่ปัจจุบันกำลังลดลง และใช้ภาษาอังกฤษเพิ่มขึ้น
จากข้อมูลใน พ.ศ. 2553 ประชากรลาวเพิ่มขึ้นจาก 1.7 ล้านคนใน พ.ศ. 2493 เป็น 8.2 ล้านคนใน พ.ศ. 2553 จนถึง พ.ศ. 2543 ประชากรวัยเด็ก 0-14 ปี คิดเป็น 40% ของประชากรทั้งหมด อัตราการเจริญพันธุ์ของประชากรลดลง สัดส่วนของประชากรวัยสูงอายุต่ำ คิดเป็นเพียง 3.9%
ใน พ.ศ. 2538 รัฐบาลของลาวระบุว่ามีกลุ่มชาติพันธุ์ทั้งสิ้น 149 กลุ่ม โดยเป็นเชื้อชาติหลักๆ 47 กลุ่ม รัฐบาลลาวจะใช้คำว่าชนชาติส่วนน้อยในการกล่าวถึงกลุ่มชาติพันธุ์อื่นที่ไม่ใช่ลาว แต่จะไม่ใช้คำว่าชนพื้นเมือง มีการใช้ภาษาต่างกันถึง 82 ภาษา กลุ่มที่สำคัญได้แก่ ลาว 55% ชาวขมุ 11% ชาวม้ง 8% ชาวเวียดนาม2% กลุ่มอื่นๆ 26% (พ.ศ. 2548)
เกสตาปู
เกสตาปู (Gestapu) เป็นคำย่อในภาษาอินโดนีเซียที่ย่อมาจากขบวนการ 30 กันยายน (Gerakan September Tiga Puluh) ซึ่งเป็นคำที่ฝ่ายรัฐบาลใช้เรียกกลุ่มที่ก่อรัฐประหารแต่ล้มเหลวเมื่อ 1 ตุลาคม พ.ศ. 2508
รัฐประหารครั้งนี้นำโดยทหารบกและทหารอากาศจำนวนหนึ่ง มีผู้บัญชาการกองพันจากหน่วยรักษาความปลอดภัยของซูการ์โนเป็นหัวหน้า เข้าลักพาตัวนายพลอาวุโสในกองทัพจำนวน 6 คน รวมทั้งพลโทอะด์มัด ยานิ ผู้บัญชาการทหารบก ผู้ถูกลักพาตัวทั้งหมด ถูกนำไปไว้ที่ฐานทัพอากาศฮาลิม และถูกสังหารในที่สุด ศพถูกนำไปทิ้งน้ำ จากนั้น กลุ่มกบฏได้ประกาศจัดตั้งสภาปฏิวัติ พลตรีซูฮาร์โต นายพลที่สำคัญคนหนึ่งในขณะนั้น และไม่ได้ถูกลักพาตัวได้เข้ายึดอำนาจและปราบปรามกลุ่มรัฐประหารได้ภายใน 2 วัน
พรรคคอมมิวนิสต์อินโดนีเซียถูกกล่าวหาว่าอยู่เบื้องหลังเหตุการณ์นี้ ผู้สนับสนุนและสมาชิกพรรคถูกกองกำลังฝ่ายความมั่นคงและกลุ่มอิสลามหัวรุนแรงทำร้ายร่างกาย นอกจากนั้น ความเชื่อถือในตัวซูการ์โนลดลง เพราะซูการ์โนไปปรากฏตัวที่ฐานทัพระหว่างเกิดรัฐประหาร การที่เขาไม่ประณามกลุ่มที่สังหารนายพลและยังออกมากล่าวว่าเรื่องที่เกิดขึ้นเป็นเรื่องภายในกองทัพ ทำให้คะแนนนิยมของเขาลดลงมาก สุดท้าย ซูการ์โนจึงต้องยอมให้ซูฮาร์โตขึ้นมาบริหารประเทศ และพรรคคอมมิวนิสต์อินโดนีเซียกลายเป็นพรรคนอกกฎหมาย
ลมฟ้าอากาศ
ลมฟ้าอากาศ () เป็นสถานะของบรรยากาศ ถึงระดับที่ว่าบรรยากาศร้อนหรือเย็น เปียกหรือแห้ง สงบหรือมีพายุ เปิดหรือมีเมฆ ปรากฏการณ์ลมฟ้าอากาศส่วนมากเกิดขึ้นในชั้นโทรโพสเฟียร์ ใต้ชั้นสตราโทสเฟียร์ ลมฟ้าอากาศโดยทั่วไปหมายถึงอุณหภูมิวันต่อวันและกิจกรรมหยาดน้ำฟ้า ขณะที่ภูมิอากาศ (climate) เป็นคำใช้กับสภาพบรรยากาศโดยเฉลี่ยเป็นระยะเวลานาน
ลมฟ้าอากาศเกิดจากความแตกต่างของแรงดันอากาศ (อุณหภูมิและความชื้น) ระหว่างที่หนึ่งกับอีกที่หนึ่ง ความแตกต่างของความดันและอุณหภูมิเหล่านี้สามารถเกิดขึ้นเนื่องจากมุมของดวงอาทิตย์ที่จุดหนึ่ง ๆ ซึ่งแตกต่างกันโดยละติจูดจากเขตร้อน ความแตกต่างของอุณหภูมิที่มากระหว่างอากาศบริเวณขั้วโลกและเขตร้อนทำให้เกิดเจ็ตสตรีม ระบบลมฟ้าอากาศในละติจูดกลาง เช่น พายุหมุนนอกเขตร้อน เกิดขึ้นจากความไร้เสถียรภาพของการไหลของเจ็ตสตรีม เพราะแกนของโลกเอียงเมื่อเทียบกับระนาบวงโคจร แสงอาทิตย์จึงตกกระทบที่มุมต่างกันในแต่ละช่วงเวลาของปี บนพื้นผิวโลก ตามปกติอุณหภูมิมีพิสัย ±40 °C ต่อปี ในช่วงหลายพันปีที่ผ่านมา การเปลี่ยนแปลงวงโคจรของโลกกระทบต่อปริมาณและการกระจายพลังงานแสงอาทิตย์ที่โลกได้รับและส่งอิทธิพลต่อภูมิอากาศระยะยาวและการเปลี่ยนแปลงภูมิอากาศของโลก
จากนั้น ความแตกต่างของอุณหภูมิพื้นผิวทำให้เกิดความแตกต่างของความดัน ที่ระดับความสูงสูงกว่าจะเย็นกว่าที่ระดับความสูงต่ำกว่าเนื่องจากความแตกต่างของความร้อนจากการบีบอัด การพยากรณ์อากาศเป็นการประยุกต์วิทยาศาสตร์และเทคโนโลยีเพื่อพยากรณ์สภาพของบรรยากาศในเวลาอนาคตและในที่ตั้งหนึ่ง ๆ บรรยากาศเป็นระบบอลวน ฉะนั้นการเปลี่ยยแปลงเล็กน้อยต่อส่วนหนึ่งของระบบสามารถพัฒนาไปมีผลกระทบใหญ่หลวงต่อระบบโดยรวมได้ ความพยายามของมนุษย์ในการควบคุมลมฟ้าอากาศมีตลอดประวัติศาสตร์มนุษย์ และมีหลักฐานว่ากิจกรรมของมนุษย์อย่าง เกษตรกรรมและอุตสาหกรรมได้เปลี่ยนแปลงรูปแบบลมฟ้าอากาศโดยมิได้ตั้งใจ
การศึกษาว่าลมฟ้าอากาศทำงานอย่างไรบนดาวเคราะห์ดวงอื่นนั้นมีประโยชน์ในการทำความเข้าใจว่าลมฟ้าอากาศบนโลกทำงานอย่างไร จุดสังเกตที่มีชื่อเสียงในระบบสุริยะ จุดแดงใหญ่บนดาวพฤหัสบดีดี๊ เป็นพายุแอนติไซโคลนซึ่งรู้จักกันว่ามีมาแล้วอย่างน้อย 300 ปี อย่างไรก็ดี ลมฟ้าอากาศมิได้จำกัดอยู่เฉพาะบนดาวเคราะห์เท่านั้น ชั้นโคโรนาของดาวฤกษ์สูญหายไปในอวกาศอย่างต่อเนื่อง ทำให้เกิดเป็นสิ่งที่เป็นบรรยากาศบาง ๆ ทั่วระบบสุริยะ การเคลื่อนที่ของแก๊สที่พุ่งออกจากดวงอาทิตย์เรียกว่า ลมสุริยะ
ธนัชพันธ์ บูรณาชีวาวิไล
ธนัชพันธ์ บูรณาชีวาวิไล หรือ ปุ๊กโกะ หรือ บุ๊กโกะหรือ เอก เป็นนักแสดง ผู้ดำเนินรายการวิทยุ และพิธีกรชาวไทย
บุ๊คโกะ เป็นชาวกรุงเทพฯ พ่อเป็นชาวเชียงใหม่ แม่เป็นชาวโคราช เกิดที่โรงพยาบาลรามาฯ พ่อรับราชการทหาร แม่รับราชการ มีพี่น้อง 3 คน โดยเป็นพี่คนโต น้องคนกลางห่าง 1 ปี น้องคนเล็กห่าง 7 ปี สมัยเด็กได้เรียนที่เชียงใหม่ก่อนเข้าโรงเรียนอนุบาล จากนั้นกลับมาเรียนที่กรุงเทพฯ ที่โรงเรียนสารวิทยาและระดับอุดมศึกษาที่คณะนิเทศศาสตร์ มหาวิทยาลัยหอการค้าไทย ตั้งแต่ปีหนึ่งเริ่มทำงานเป็นตัวประกอบ และได้แสดงเป็นตัวประกอบภาพยนตร์เรื่อง "บิวตี้ฟูล บ๊อกเซอร์" จากนั้นได้เข้าร่วมรายการ คุณลิขิต ที่ค้นหาดาวตลก ได้ที่ 2 พอศึกษาจบได้มาเป็นนักข่าวบันเทิงที่ไทยคม และทำงานช่องทรูอินไซด์ ชื่อรายการ เอนเตอร์เทนเมาท์วีกลี หลังรายการยกเลิกไป ก็ได้ทำเดโมกับเอไทม์ จนได้มาเป็นดีเจที่อีเอฟเอ็ม
มีน้องสาว ชื่อ เบลเยี่ยม -ภาวินี บูรณาชีวาวิไล
จากนั้นและเอกได้ทำศัลยกรรรมจนดูดีขึ้นมากจริงๆ สังเกตจากรูปด้านขวามือกับปัจจุบัน
ปลาผีเสื้อจมูกยาวเหลือง
ปลาผีเสื้อจมูกยาวเหลือง หรือ ปลาผีเสื้อจมูกยาวขอบตาขาว (; ) ปลาทะเลชนิดหนึ่ง ในวงศ์ปลาผีเสื้อ (Chaetodontidae)
มีส่วนปากยาวมาก ครีบหลังตอนหน้ามีก้านครีบยาว ลำตัวสีเหลืองสด หน้าและหัวสีคล้ำถึงครึ่งบนลูกตา ขอบตาด้านล่างขาวถึงจะงอยปากและข้างแก้ม มีจุดสีดำตรงด้านท้ายครีบก้น ครีบหางใส
มีความยาวประมาณ 19 เซนติเมตร พบกระจายพันธุ์ในแนวปะการังในทะเลเขตร้อน-เขตอบอุ่นทั่วโลก ตั้งแต่อินโดแปซิฟิก, ฮาวาย, ทะเลแดง, ทะเลคอร์เตซ, อเมริกาใต้, หมู่เกาะกาลาปากอส, ทะเลญี่ปุ่น, ไมโครนีเซีย ในน่านน้ำไทย เฉพาะฝั่งทะเลอันดามันเท่านั้น จัดเป็นปลาที่พบได้น้อย เป็นปลาที่อาศัยอยู่ตามลำพังหรือเป็นคู่ กินโพลิปของปะการัง, หอย และหนอนทะเล เป็นอาหาร
เป็นปลาผีเสื้ออีกชนิดหนึ่ง ที่นิยมเลี้ยงกันเป็นปลาสวยงาม และจัดแสดงตามพิพิธภัณฑ์สัตว์น้ำ
เซนแฮบิตส์
เซนแฮบิตส์ () เป็นหนึ่งในบล็อกที่มีผู้เข้าชมมากที่สุดในโลก มีสมาชิกลงทะเบียนไว้กว่า 240,000 ราย และจากการจัดอันดับของอเล็กซ่าถือเป็นเวปไซต์ยอดนิยมอันดับที่ 5,706 ในประเทศสหรัฐอเมริกา โดยครอบคลุมเรื่องความเรียบง่าย การใช้ชีวิตอย่างประหยัด การเลี้ยงดูลูก ความสุข แรงจูงใจ การขจัดหนี้ การออม อาหารเพื่อสุขภาพ ความสำเร็จในการปรับเปลี่ยนนิสัย การบรรลุจุดมุ่งหมาย
เซนแฮบิทถูกสร้างขึ้นโดยลีโอ บาเบาต้า(เกิดเมื่อ 30 เมษายน 2516) บล็อกเกอร์ นักเขียนบทความ ผู้แต่งหนังสือหลายเล่ม ปัจจุบันย้ายจากหมู่เกาะกวมมาอยู่ที่ซานฟรานซิสโก ประเทศสหรัฐอเมริกา ลีโอได้เขียนบทความแรกลงเมื่อวันที่ 1 กุมภาพันธ์ 2550 ในเดือนก.พ.2552 นิตยสารไทม์ให้บล็อกเซนแฮบิทเป็นสุดยอด 25 บล็อกแห่งปี 2552 และในเดือนมิถุนายน 2553 ได้ให้เซนแฮบิตเป็นอันดับหนึ่งในสุดยอด25บล็อกของนิตยสารไทม์ เนื้อหาจนถึงปี 2553 ส่วนใหญ่เน้นไปทางการเพิ่มประสิทธิภาพ ประสิทธิผล(Productivity)และการจัดระเบียบชีวิต แต่ในเวลาต่อมาลีโอเองได้เปลี่ยนหัวข้อของบล็อกและส่งเสริมให้ผู้อ่านมุ่งเน้นเรื่องการทำชีวิตให้เรียบง่ายมากกว่าการทำงานให้สำเร็จลุล่วงให้มากขึ้น ดูได้จากโพส"โยนการเพิ่มผลผลิตทิ้งไป"(Toss Productivity Out) ซึ่งโพสเมื่อวันที่ 6 กันยายน 2554
ลีโอยังมีบล็อกที่เกี่ยวกับการใช้ชีวิตอย่างเรียบง่าย mnmlist.com เขากระตุ้นให้โครงการ" The 100 Things Challenge" อยู่ในความสนใจของผู้คน ซึ่งเป็นวิธีการหนึ่งที่สำคัญเพื่อการมีชีวิตที่เรียบง่าย (Simple living)โครงการท้าทายให้ลดสิ่งที่เป็นเจ้าของจำกัดอยู่ที่ 100 ชิ้นหรือต่ำกว่า ซึ่งต่อมาลีโอได้ท้าทายให้เหลือแค่ 50 ชิ้นใน "50 Things Challenge"
ในวันที่ 6 พฤศจิกายน 2550 ลีโอได้ออกหนังสือฉบับอิเล็กทรอนิกส์ "Zen To Done: The Ultimate Simple Productivity System" was made available to purchase. ซึ่งเป็นการรวบรวมบทความยอดนิยมที่โพสไว้ในบล็อกเซนแฮบิท
ในวันที่ 7 มกราคม 2551 บล็อกเซนแฮบิทและหนังสือ Zen To Done ได้ประกาศตัวเป็นส่วนที่ไม่มีลิขสิทธิ์ สามารถนำไปใช้ในสาธารณะโดยอิสระ
ในวันที่ 30 ธันวาคม 2551 ลีโอตีได้พิมพ์หนังสือเล่มแรกของเขา "The Power of Less "โดยสำนักพิมพ์ Hyperion Books ซึ่งต่อมาได้อยู่ในรายชื่อหนังสือที่ขายดีของร้านหนังสืออเมซอนในวันแรกที่วางขาย  และยังคงเป็นหนังสือที่มียอดขายลำดับต้นๆของหนังสือในกลุ่มแรงจูงใจ ธุรกิจ
ค้างคาวสเปกตรัม
"สำหรับค้างคาวแวมไพร์แปลงอย่างอื่น ดูที่: ค้างคาวแวมไพร์แปลง"
ค้างคาวสเปกตรัม หรือ ค้างคาวแวมไพร์แปลง (; – "แวมไพรัม สเปกตรัม") เป็นค้างคาวขนาดใหญ่ชนิดหนึ่ง เป็นค้างคาวชนิดเดียวเท่านั้นที่อยู่ในสกุล "Vampyrum"
ค้างคาวสเปกตรัมจัดเป็นค้างคาวขนาดใหญ่ ถือเป็นค้างคาวขนาดใหญ่ที่สุดที่พบได้ในซีกโลกใหม่ โดยมีความกว้างของปีกเมื่อกางออกได้ถึง 60–91.4 เซนติเมตร (24–36 นิ้ว) โดยมีตัวอย่างที่กว้างมากกว่า 100 เซนติเมตร (39 นิ้ว) ความยาวลำตัว 12.5–13.5 เซนติเมตร (4.9–5.3 นิ้ว) และมีน้ำหนักประมาณ 145–190 กรัม (5.1–6.7 ออนซ์)
ถูกเรียกว่าเป็นค้างคาวแวมไพร์แปลง (ซึ่งมิใช่ Megadermatidae ที่พบในทวีปเอเชีย) ด้วยมีพฤติกรรมที่คล้ายคลึงกับค้างคาวแวมไพร์ หรือค้างคาวดูดเลือด หากแต่ค้างคาวผีจะไม่ดูดเลือดเป็นอาหาร แต่จะมีพฤติกรรมบินโฉบสัตว์อื่นกินเป็นอาหาร เช่น หนู และนก โดยเฉพาะนกพิราบ หรือแม้แต่ค้างคาวเหมือนกัน สามารถบินโฉบจับได้ทั้งบนพื้นและกลางอากาศ ด้วยการใช้ประสาทสัมผัสที่ดีเลิศทางการดมและฟังเสียงจากระบบเอคโคโลเคชั่น ที่ฟังจากเสียงสะท้อนจากวัตถุที่มันปล่อยเสียงออกมาคล้ายกับโซนาร์
กระจายพันธุ์ในป่าดิบชื้นของภูมิภาคอเมริกากลาง ตั้งแต่ ตอนใต้ของเม็กซิโก จนถึงตอนเหนือของบราซิล และหมู่เกาะต่าง ๆ ของตรินิแดด
ค้างคาวสเปกตรัม ออกหากินในเวลากลางคืนเหมือนค้างคาวชนิดอื่น สามารถจับสัตว์ที่มีขนาดใหญ่กว่าและแข็งแรงกว่าได้รวมถึงเหยื่อที่มีกลิ่นแรง บางครั้งเป็นสัตว์ครึ่งบกครึ่งน้ำ หรือสัตว์เลื้อยคลาน โดยจะโจมตีขณะอยู่บนกิ่งไม้มากกว่าหลบอยู่ในโพรง แต่อัตราน้ำหนักของเหยื่อโดยเฉลี่ยจะอยู่ที่ 20–150 กรัม (0.71–5.3 ออนซ์) ซึ่งเท่ากับน้ำหนักของตัวมันเอง และพบว่าสามารถกินนกที่แตกต่างกันได้มากถึง 18 ชนิด รวมถึงสัตว์ขนาดเล็กอย่างแมลง เช่น จิ้งหรีด, จักจั่น ด้วย
เลือดออกในสมองใหญ่
เลือดออกในสมองใหญ่ () เป็นภาวะเลือดออกในกะโหลกศีรษะชนิดหนึ่งซึ่งเกิดขึ้นในเนื้อสมอง อาจเกิดจากการบาดเจ็บต่อสมอง หรือเกิดขึ้นเองในลักษณะเป็นโรคหลอดเลือดสมอง ก็ได้
วงศ์มังคุด
วงศ์มังคุด หรือ "()" หรือ "()" ("nom. alt. et cons." = alternative and valid name) เป็นวงศ์ของพืชมีดอกที่มี 37 สกุล และ 1610 ชนิด ทั้งไม้ยืนต้นและไม้พุ่ม มีกมียางคล้ายน้ำนม เป็นพืชเขตร้อน มีลักษณะสัณฐานที่ต่างกันมาก (เช่น กลีบดอก 3 to 10 กลีบ กลีบดอกรวมหรือไม่รวม และอื่นๆ). ตามAPG IIIวงศ์นี้อยู่ในอันดับ Malpighiales โดย APG III system รายงานว่ามีพืชในวงศ์นี้ 14 สกุลและ 595 ชนิด
ลักษณะหนึ่งที่พบได้ในวงศ์นี้ และพบได้น้อยในวงศ์อื่น เช่น () คือให้รางวัลแก่ผู้ผสมเกสรมากกว่าละอองเรณูหรือน้ำหวาน บางชนิดสร้างเรซินที่ ผึ้ง ใช้ในการสร้างรัง
ปัมโปลนา
ปัมโปลนา () หรือ อิรุญญา () เป็นเมืองโบราณ เมืองหลักของแคว้นนาวาร์ ประเทศสเปน มีชื่อเสียงจากการมีงานเทศกาลเพื่อเฉลิมฉลองนักบุญเฟร์มิน จัดขึ้นทุกปีระหว่างวันที่ 6 ถึง 14 กรกฎาคม โดยปล่อยให้ฝูงวัวกระทิงวิ่งไปตามถนนในเมืองและประชาชนเข้าล่อให้วัวกระทิงขวิดด้วยความสนุกสนาน
เชื่อว่าสร้างขึ้นโดยขุนพลชาวโรมันชื่อ ปอมเปย์ เมื่อราว 75-74 ปีก่อนคริสต์ศักราช ต่อมาถูกรุกรานโดยพวกวิซิกอทและตกอยู่ใต้อำนาจของพวกมัวร์ในคริสต์ศตวรรษที่ 5 จนพระเจ้าชาร์เลอมาญ กษัตริย์ของพวกแฟรงก์ซึ่งต่อมาได้เป็นจักรพรรดิโรมันอันศักดิ์สิทธิ์ได้ยึดเมืองนี้จากพวกมัวร์ ในปี ค.ศ. 778 และสถาปนาเป็นเมืองหลวงของราชอาณาจักรนาวาร์ซึ่งปกครองดินแดนทางตอนเหนือของสเปนและทางตะวันตกเฉียงใต้ของฝรั่งเศส จนเมื่อมีการรวมราชอาณาจักรนาวาร์เข้ากับอาณาจักรคาสตีลทางภาคกลางของสเปน จึงได้รับสถาปนาเป็นเมืองอุปราช (viceroyalty) ใน ค.ศ. 1515
ทะเลสาบนิการากัว
ทะเลสาบนิการากัว หรือ โกซิบอลกา หรือ กรานาดา (, "Lago Cocibolca, Mar Dulce, Gran Lago, Gran Lago Dulce," หรือ "Lago de Granada") เป็นทะเลสาบน้ำจืดขนาดใหญ่ในประเทศนิการากัว มีพื้นที่ 8,264 ตร.กม. (3,191 ตร.ไมล์) เป็นทะเลสาบที่ใหญ่ที่สุดในอเมริกากลาง และใหญ่เป็นอันดับ 19 ของโลก (พื้นที่) และใหญ่เป็นอันดับ 9 ของทวีปอเมริกา มีขนาดเล็กกว่าทะเลสาบตีตีกากาเล็กน้อย อยู่สูงจากระดับน้ำทะเลปานกลาง 32.7 ม. (107 ฟุต) มีความลึก 26 ม. (85 ฟุต) มีแม่น้ำตีปีตาปาเชื่อมต่อสู่ทะเลสาบมานากัว เชื่อมต่อกับทะเลแคริบเบียนผ่านแม่น้ำซานฮวน
นกแคสโซแวรีใต้
นกแคสโซแวรีใต้ (; ) เป็นนกที่บินไม่ได้ขนาดใหญ่ชนิดหนึ่ง เหมือนนกกระจอกเทศ และนกอีมู
เป็นนกแคสโซแวรีชนิดหนึ่ง เป็นนกแคสโซแวรีชนิดที่ใหญ่ที่สุด มีความสูงประมาณ 100 เซนติเมตร มีน้ำหนักประมาณ 85 กิโลกรัม มีลักษณะคล้ายกับเวโลซีแรปเตอร์ ไดโนเสาร์กินเนื้อที่สูญพันธุ์ไปแล้ว
นกแคสโซแวรีใต้มีขาที่สั้นและแข็งแรง ที่เล็บนิ้วตีนมี 3 นิ้ว ที่กรงเล็บที่แหลมคม โดยเฉพาะนิ้วกลางที่ยาวที่สุด อาจจะได้ยาวได้ถึง 5 นิ้ว ซึ่งใช้เป็นอาวุธป้องกันตัว ไม่มีหาง มีขนอ่อนนุ่มปกคลุมทั้งตัว ซึ่งขนของนกแคสโซแวรีใต้ไม่เหมือนขนนกทั่วไป แต่มีลักษณะคล้ายเส้นผม โดยขนเส้นเดียวแต่จะแตกออกเป็น 2 เส้น ช่วยป้องกันเนื้อตัวของนกเมื่อบุกฝ่าดงหนามหรือไม้พุ่มต่าง ๆ และยังช่วยให้แลดูตัวใหญ่ขึ้น สำหรับข่มขู่ผู้รุกราน
มีปีกที่สั้นมาก ปลายปีกแตกแขนงออกเป็นขน 5 เส้น และมีเดือยแหลมที่ตอนปลายเหมือนกับเวโลซีแรปเตอร์ ลำคอยาวไม่มีหนังเหมือนนกกระจอกเทศ มีจุดเด่น คือ ส่วนหัวที่มีสีสันสดใสทั้งสีแดง ฟ้า ม่วง และเหลือง โดยเฉพาะหงอนที่ส่วนหัว ที่เป็นสารประกอบเคอราทินที่ยังไม่ทราบสาเหตุที่แน่ชัดของการมี แต่นักวิทยาศาสตร์บางคนสันนิษฐานว่าเป็นส่วนที่ใช้ในการเปล่งเสียงแบบเดียวกับไดโนเสาร์บางชนิด ซึ่งจะได้เสียงที่ทุ้มต่ำ ซึ่งนกแคสโซแวรีใต้นับเป็นนกที่มีเสียงร้องที่ต่ำที่สุดในโลก เมื่ออายุมากขึ้นหงอนบนหัวนี้ก็จะใหญ่ยาวขึ้นตามอายุด้วย
นกแคสโซแวรีใต้เป็นนกที่มีขนสีดำปกคลุมลำตัวทั้งหมด ตัวผู้และตัวเมียมีลักษณะเหมือนกัน แต่ตัวเมียจะมีขนาดใหญ่กว่าตัวผู้เล็กน้อย หลังจากผสมพันธุ์แล้ว นกตัวเมียจะวางไข่ที่พื้นดินประมาณ 5-6 ฟอง จากนั้นจะปล่อยให้ตัวผู้เป็นฝ่ายกกและเลี้ยงดูลูกนก ตัวผู้จะเลี้ยงดูลูกจนกระทั่งอายุได้ 9 เดือน นกแคสโซแวรีใต้มีอายุขัยประมาณ 50 ปี หรือมากกว่านั้น
กระจายพันธุ์ในรัฐควีนส์แลนด์ ประเทศออสเตรเลีย ปกติจะอาศัยอยู่ในป่าดิบชื้น แต่ก็สามารถออกมาหากินบริเวณชายฝั่งทะเลหรือชุมชนเมืองที่อยู่อาศัยของมนุษย์ด้วย กินอาหารได้หลากหลาย ทั้ง ผลไม้ ลูกไม้ สัตว์ขนาดเล็กต่าง ๆ เช่น จิ้งจก ตุ๊กแก สัตว์มีกระเป๋าหน้าท้องขนาดเล็ก ปลา ปู รวมถึงซากสัตว์ เช่น ซากวาฬหรือโลมาที่มาเกยตื้น
นกแคสโซแวรีใต้ได้ชื่อว่าเป็นนกที่มีอันตรายที่สุดในโลก ด้วยสามารถที่จะกระโดดถีบได้ด้วยกรงเล็บที่แหลมคมอย่างรุนแรง ด้วยความแรง 25 กิโลเมตรต่อชั่วโมง ซึ่งเคยทำร้ายมนุษย์ได้รับบาดเจ็บและถึงแก่ชีวิตมาแล้ว วิ่งได้เร็ว 45 กิโลเมตรต่อชั่วโมง และสามารถว่ายน้ำได้อีกด้วย
เลเซอร์ไดโอด
เลเซอร์ไดโอด LD เป็นเลเซอร์ที่มีขนาดกลางที่เกิดขึ้นจากรอยต่อ p-n ของสารกึ่งตัวนำที่คล้ายกันกับที่พบในไดโอดเปล่งแสงที่มีใช้งานกันอยู่ เลเซอร์ไดโอดจะเกิดขึ้นได้จากการฉีดกระแสไฟฟ้าเข้าไป เลเซอร์ไดโอดควรจะแตกต่างจากเลเซอร์ไดโอดปั๊มออปติกส์ (optically pumped laser diodes), ซึ่งจะให้กำลังขับ (ปั๊ม) ด้วยลำแสงซึ่งมักจะกระตุ้นให้เกิดขึ้นได้โดยเลเซอร์ไดโอด
เลเซอร์ไดโอดถูกสร้างโดยการเจือสารกระตุ้น (doping) เป็นชั้นบางมากบนพื้นผิวของแผ่นเวเฟอร์ของผลึก ผลึกจะถูกเจือเพื่อผลิตบริเวณของสารชนิด n และบริเวณของสารชนิด p (n-type region and a p-type region), หนึ่งในผลลัพธ์ข้างต้นก็คือ ทำให้เกิดรอยต่อของสาร p-n หรือไดโอดนั่นเอง
เลเซอร์ไดโอดสร้างจากส่วนย่อยของการจัดหมวดหมู่ขนาดใหญ่ของไดโอดสารกึ่งตัวนำรอยต่อ p-n การไบแอสกระแสไฟฟ้าไปข้างหน้าข้ามผ่านเลเซอร์ไดโอดจะทำให้ประจุสื่อนำไฟฟ้าสองชนิดคือ - โฮลและอิเล็กตรอน - จะ "ถูกฉีด" จากแต่ละอีกฝั่งที่อยู่ด้านตรงข้ามกันของรอยต่อ p-n เข้ามาในบริเวณเขตการพร่อง โฮลจะถูกฉีดจากบริเวณของสารกึ่งตัวนำที่เป็นสารเจือชนิด P และอิเล็กตรอนจากบริเวณของสารเจือชนิด n (คือ บริเวณของการพร่องปราศจากประจุสื่อนำทางไฟฟ้าใด ๆ ในรูปแบบที่เป็นผลมาจากความแตกต่างทางความต่างศักย์ไฟฟ้าที่อาจเกิดขึ้นในระหว่างสารกึ่งตัวนำชนิด n (n-type) และสารชนิด p (p-type) เมื่อใดก็ตามที่พวกมันอยู่ในสถานะของการสัมผัสติดต่อกันทางกายภาพกันอยู่) เนื่องจากเป็นการใช้การฉีดของประจุในการสร้างกำลังแก่เลเซอร์ไดโอดมากที่สุด, ประเภทของเลเซอร์แบบนี้บางครั้งเรียกว่า "เลเซอร์ฉีด" หรือ "เลเซอร์ไดโอดฉีด" (ILD) เป็นเลเซอร์ไดโอดที่เป็นอุปกรณ์สารกึ่งตัวนำที่พวกมันอาจถูกจัดจำแนกได้ว่าเป็นเลเซอร์สารกึ่งตัวนำ ซึ่งเป็นการกำหนดคุณลักษณะอย่างใดอย่างหนึ่งที่มีความแตกต่างจากเลเซอร์สถานะของแข็ง
นเรศวรมหาราช
นเรศวรมหาราช เป็นภาพยนตร์ไทยเรื่องยิ่งใหญ่ เมื่อปี พ.ศ. 2500 โดย พระเจ้าวรวงศ์เธอ พระองค์เจ้าภาณุพันธุ์ยุคล แห่งอัศวินภาพยนตร์ แนวสงครามอิงประวัติศาสตร์ การกอบกู้เอกราชของไทยจากพม่า
นำแสดงโดย ชูชัย พระขรรค์ชัย ,รัตนาภรณ์ อินทรกำแหง ,ถนอม อัครเศรณี ,สุรชัย ลูกสุรินทร์ ,พจนีย์ โปร่งมณี ร่วมด้วย สถาพร มุดาประกร ,สมถวิล มุกดาประกร ,ทัต เอกทัต ,วงจันทร์ ไพโรจน์ ,ชูศรี โรจนประดิษฐ์ ,ดอกดิน กัญญามาลย์ ,ล้อต๊อก ,สมพงษ์ พงษ์มิตร ,พูนสวัสดิ์ ธีมากร ฯลฯ
ฉายเมื่อวันที่ 4 มกราคม พ.ศ. 2500 ที่ศาลาเฉลิมไทย ได้รับรางวัลสำเภาทอง งานรางวัลตุ๊กตาทอง "ละคอนรำ" ประจำปี 2500 (กำกับศิลป์ สำหรับภาพยนตร์ 16 มม.)
ถ่ายทำด้วยฟิล์ม 16 มม. สีธรรมชาติ พากย์ ซึ่งนิยมกันมาอย่างต่อเนื่องตั้งแต่หลังสงครามโลกครั้งที่สอง เป็นหนังลงทุนสูง ใช้เวลาในการสร้างและถ่ายทำนานถึง 4 ปี มีดาราชั้นนำแห่งยุค พร้อมด้วยตัวประกอบร่วม 10,000 คน ,ม้า 1,000 ตัว และ ช้าง 100 เชือก
บทพระนเรศวร เดิมเสด็จพระองค์ชายใหญ่ "ภาณุพันธุ์" ทรงเลือก เกชา เปลี่ยนวิถี อดีตดาราละครเวทีคณะอัศวินซึ่งเพิ่งประสบความสำเร็จจากบทนำในภาพยนตร์ 16 มม."ไพรกว้าง" ของละโว้ภาพยนตร์ แต่ติดปัญหาส่วนตัวของผู้แสดงอย่างกะทันหันขณะใกล้วันเปิดกล้อง จึงต้องเปลี่ยนเป็น ชูชัย พระขรรค์ชัย ที่มีชื่อเสียงมาจากหนังของอัศวินภาพยนตร์ เรื่อง "พันท้ายนรสิงห์ (2493)"รางวัลสำเภาทอง สาขากำกับศิลป์ (สำหรับภาพยนตร์ 16 มม.) โดย เฉลิม พันธุ์นิล ในงานประกาศผลรางวัลตุ๊กตาทอง "ละคอนรำ" ครั้งแรก ประจำปี 2500
กิ้งก่าหนาม
"สำหรับกิ้งก่าหนามชนิดที่พบในทะเลทรายของออสเตรเลีย ดูที่: กิ้งก่าปีศาจหนาม"
กิ้งก่าหนาม () เป็นสัตว์เลื้อยคลานประเภทกิ้งก่าจำพวกหนึ่ง จัดอยู่ในสกุล "Phrynosoma" ในวงศ์กิ้งก่าหนามอเมริกาเหนือ (Phrynosomatidae) (บางข้อมูลจัดให้อยู่ในวงศ์อีกัวนา (Iguanidae) โดยถือเป็นวงศ์ย่อยออกมา)
มีรูปร่างตัวอ้วนป้อม ลำตัวสั้น หางสั้น แลดูคล้ายกบหรือคางคก มีลักษณะเด่น คือ มีหนามสั้น ๆ อยู่รอบลำตัวและส่วนหัว ซึ่งพัฒนามาจากเกล็ด ในส่วนที่เป็นเขาจริง ๆ เป็นกระดูกแข็งมีอยู่ส่วนหัว
กระจายพันธุ์อยู่ในพื้นที่แห้งแล้งที่เป็นทะเลทรายทางตอนใต้ของสหรัฐอเมริกาต่อกับภาคเหนือของเม็กซิโก เช่น เท็กซัส และนิวเม็กซิโก มีพฤติกรรมที่อยู่เฉย ๆ นิ่ง ๆ กับพื้น เมื่อเคลื่อนที่ก็ช้ากว่ากิ้งก่าทั่วไป หากินแมลงเล็ก ๆ เช่น มด ด้วยการนิ่งอยู่เฉย ๆ แล้วตวัดกินเอา
กิ้งก่าหนามมีวิธีการป้องกันตัวที่นับได้ว่าหลากหลายและแปลกประหลาดมากอย่างหนึ่ง ในอาณาจักรสัตว์โลกทั้งหมด เมื่อถูกคุกคาม สามารถที่จะพองตัวขึ้นมาเพื่อให้หนามเล็ก ๆ บนตัวทิ่มแทงผู้รุกรานได้ รวมถึงการเปลี่ยนสีเพื่อพรางตัวกลมกลืนไปกับสิ่งแวดล้อมที่เป็นพื้นกรวดทรายหรือพุ่มไม้เตี้ย ๆ ได้อย่างดีเยี่ยมและรวดเร็ว อีกทั้งยังมีเส้นขีดสีขาว 2 เส้น บนหลังที่ดูคล้ายกับกิ่งไม้หรือหญ้าแห้ง ๆ อีกด้วย
และการป้องกันตัวที่พิเศษที่สุด คือ การสามารถพ่นเลือดออกจากตาเพื่อไล่ผู้รุกรานให้หนีไปได้ด้วย ในเลือดนั้นมีสารเคมีบางอย่างที่ยังไม่มีการศึกษาไปถึงว่าเป็นอะไร แต่เป็นสารเคมีที่มีกลิ่นฉุน มีรสชาติที่ไม่พิศมัย สร้างความรำคาญแก่สัตว์กินเนื้อขนาดใหญ่ เช่น หมาจิ้งจอก, หมาโคโยตี้ ที่จับกินเป็นอาหาร ที่เมื่อโดนเลือดนี้พ่นเข้าใส่ จะปล่อยตัวกิ้งก่าทันที และเอาหัวถูไถไปกับวัสดุต่าง ๆ เพื่อลบกลิ่นและเลือดให้ออก กิ้งก่าหนามพ่นเลือดได้จากการบีบของกล้ามเนื้อในเปลือกตาให้พ่นออกมาเข้าปากของผู้ที่มารุกราน ซึ่งกิ้งก่าหนามจะใช้วิธีนี้ต่อเมื่อถูกคาบอยู่ในปากหรืออยู่ในตำแหน่งที่ใกล้ปากแล้วเท่านั้น โดยเลือดที่ถูกบีบพุ่งออกมานั้น เกิดจากเส้นเลือดดำที่ปิดตัวเอง ทำให้เกิดความดันขึ้นในโพรงกะโหลก จนตาทั้ง 2 ข้างพองออก เลือดแดงจะรวมตัวกันเป็นจำนวนมากในเส้นเลือดฝอยจนมากพอในปริมาณที่จะปล่อยพุ่งออกมาได้ จากการศึกษาพบว่าสามารถพ่นได้มากถึง 54 ครั้ง ภายในเวลาไม่ถึง 2 นาที แม้จะดูว่าเสียเลือดไปเป็นจำนวนมาก แต่กิ้งก่าหนามจะไม่เป็นอะไรเลย และร่างกายสามารถผลิตเลือดใหม่ขึ้นทดแทนได้ในเวลาไม่นาน
สามารถจำแนกออกได้ 14 ชนิด โดยมีเพียงชนิดเดียวเท่านั้นที่ไม่มีหนามรอบตัวและไม่พ่นเลือด คือ กิ้งก่าหนามหางกลม และชนิดที่ใหญ่ที่สุด คือ กิ้งก่าก่าหนามเท็กซัส
โซมาลียา โทโซ
โซมาลียา โทโซ, หรือ โซมาเลีย เวกอัป, เป็นเพลงชาติของโซมาเลีย ตั้งแต่ 2000-2012 มันประสบความสำเร็จโดย Qolobaa Calankeed [2]
"Soomaaliyeey toosoo" เป็นที่รู้จักกันในถานะเพลงชาติโซมาเลียตั้งแต่ช่วงต้นปี 1940 ตามที่รัฐบาลโซมาเลียประกาศ เพลงนี้ถูกเขียนขึ้นโดย Awale Mire Ali ในปี 1947 บางแหล่งบอกว่าเพลงถูกเขียนขึ้นโดย Ali Mire Awale และYusuf Haji Adan ในช่วงทศวรรษที่ 1940
เพลงจะถูกเปิดเป็นเครื่องหมายในวันชาติวันที่ 1 กรกฎาคม 1960 และได้เปิดเป็นประจำโดยเด็กในตอนเช้าที่โรงเรียน
ควอกกา
ควอกกา (; ) เป็นสัตว์ชนิดเดียวที่อยู่ในวงศ์ Setonix ซึ่งมีลักษณะเดียวกับสัตว์ที่มีกระเป๋าหน้าท้อง เช่น จิงโจ้ วอลลาบี (จิงโจ้ขนาดเล็ก) เป็นต้น แต่มีขนาดประมาณแมวบ้าน ควอกกาเป็นสัตว์ที่กินพืชเป็นอาหารและออกหากินในเวลากลางคืน โดยอาศัยอยู่บนเกาะเล็ก ๆ และบริเวณชายฝั่งของรัฐเวสเทิร์นออสเตรเลีย ระหว่างเมืองเพิร์ทกับเมืองแอลบานี ซึ่งบริเวณนี้ได้รับการกำหนดให้เป็นเขตอนุรักษ์ธรรมชาติ
โซนี่ เอ็กซ์พีเรียแซด
โซนี่ เอ็กซ์พีเรีย แซด เป็นสมาร์ตโฟนแบบจอสัมผัส ความละเอียดจอ ฟูลเอชดี (full HD) และใช้ระบบปฏิบัติการแอนดรอยด์ ซึ่งออกแบบ ผลิต และวางขาย โดย โซนี่ อิเล็กทรอนิกส์ โดยประกาศอย่างเป็นทางการ ในงาน ซีอีเอส 2013 (CES 2013) ส่วนวันเปิดตัวยังไม่มีกำหนดอย่างแน่ชัด โดยมีราคาอยู่ที่ 749 ดอลลาร์ออสเตรเลีย ในออสเตรเลีย, 739 ยูโร ในฟินแลนด์ คาดว่าจะนำออกวางขายทั่วโลกภายในไตรมาสที่ 1 ปีพ.ศ. 2556นี้ สำหรับประเทศไทยมีการเปิดตัวในวันที่ 14 กุมภาพันธ์ พ.ศ. 2556 ณ โรงแรมโซฟิเทล โซ กรุงเทพ โดยคาดว่าจะวางจำหน่ายช่วงปลายเดือนมีนาคมถึงเมษายนปีเดียวกัน
โซนี่ เอ็กซ์พีเรีย แซด มีจอกว้าง 5 นิ้ว ความละเอียด ฟูลเอชดี 1080 พิกเซล (1920x1080 พิกเซล) 443 พิกเซลต่อนิ้ว โดยออกแบบมาให้กันฝุ่นและกันน้ำได้ในระยะเวลามากที่สุด 30 นาที กล้องหลักมีความละเอียด 13 ล้านพิกเซล เลนส์ เอ็กซ์มอร์ อาร์เอส (Exmor RS) เลนส์ชนิดใหม่ที่สามารถถ่ายวิดีโอฟูล เอชดี ในโหมด เอชดีอาร์ได้กล้องหน้ามีความละเอียด 2.2 ล้านพิกเซล ตัวเครื่องครอบด้วยกระจก ดรากอนเทรียลกลาส (Dragontrail glass)
โทรศัพท์นี้มีขนาด 139 x 71 x 7.9 มิลลิเมตร น้ำหนัก 146 กรัม (รวมแบตเตอรี) ใช้งานแบตเตอรีลิเทียมไออน 2330 มิลลิแอมแปร์ต่อชั่วโมง ซึ่งมีโหมด "แบตเตอรี สตามีนา (Battery Stamina)" ที่สามารถตัดการทำงานของแอพเบื้องหลังเพื่อประหยัดพลังงาน ส่วนชิพ ใช้สแนปดรากอน เอส 4 ควอด–คอร์ 1.5 จิกะเฮิรตซ์ แรม 2,048 เมกาไบต์ โทรศัพท์เครื่องนี้สามารถรองรับคลื่นความถี่ 4 จี แอลทีอี ได้ด้วย และจะสามารถรองรับการใช้งานระบบวันทัชไวร์เลส ที่สามารถแบ่งปัน เพลง, รูปภาพ และวิดีโอ หรือสิ่งอื่นๆบนโทรศัพท์ ด้วยระบบ เอ็นเอฟซี เพื่อแสดงผลบนโทรทัศน์ของโซนี่ บราเวีย®
เมฆา
จิระพงษ์ พุ่มนวน หรือ เมฆา เป็นคนจังหวัดพัทลุง ด้วยความเป็นสายเลือดศิลปิน เพราะมีตาเป็นนักดนตรีและนายหนังตะลุงเก่า จึงทำให้มีความผูกพันกับดนตรีและเสียงเพลงมาตั้งแต่เด็กๆ ด้วยเหตุผลนี้ทำให้ดนตรีและเสียงเพลงเป็นสิ่งที่รักและมีความใฝ่ฝันตั้งแต่เด็กๆ ว่าอยากเป็นนักร้องและมีอัลบั้มเป็นของตัวเอง เมฆา ได้เล่นดนตรีตามสถานบันเทิงและร้านต่างๆ ในจังหวัดสงขลา เพื่อเก็บเกี่ยวประสบการณ์มาเรื่อยๆหลังจากเรียนจบในระดับปริญญาตรี มีโอกาสได้รู้จักกับ อาจารย์ดาวี คงแจ่ม ซึ่ง อาจารย์หลุยส์ ท่าศาลา และอาจารย์ทั้งสองก็ให้โอกาสทำdemoผลงานเพลงให้ 1 ชุด เพื่อนำไปเสนอค่ายเพลงต่างๆ จนกระทั่งได้นำผลงานเพลงไปเสนอ อาจารย์เรืองยศ พิมพ์ทอง ผู้บริหารระดับสูงของ เพลงไชโย ยูนิต ในสังกัดค่าย อาร์ สยาม จึงได้มีโอกาสออกอัลบั้มเพลงภายใต้ชื่อชุด โสรยาหน้าจอ เมฆา เปิดเผยว่า สำหรับอัลบั้มเพลงชุดแรก โสรยาหน้าจอ โดยเริ่มจากการประกวดร้องเพลงตั้งแต่ระดับประถมศึกษา เล่นดนตรีในชั้นมัธยม และหาเงินส่งตัวเองเรียน ด้วยการเป็นนักดนตรีและร้องนำในวงดนตรีของน้า จากความสามารถบนเวทีประกวดในชั้นมัธยม จึงได้รับโควตาไปสอบเข้าเรียนต่อในระดับอุดมศึกษา ที่มหาวิทยาลัยราชภัฏสงขลา คณะศิลปกรรมศาสตร์ เอกดนตรีศึกษา นอกจากรักการร้องเพลงมากแล้ว ยังเป็นนักประพันธ์เพลงที่มีฝีไม้ลายมือ เคยฝากบทเพลงให้นักร้องหลายคนในค่ายเป็นที่โด่งดังมานักต่อนักอีกด้วย อย่างเช่น หลวงไก่ อาร์สยาม เพลงอย่าแหลงแผ้วแผ้ว ทราย อาร์ สยาม จากผลงานเพลง คนมีคู่ไม่รู้หรอก ยังรักกันเหลยหม้าย เป็นต้น
เพราะฉันรักใครไม่ได้อีกแล้ว (2555)
ดักลาส
ดักลาส () เป็นเมืองหลวงและเมืองใหญ่ที่สุดของเกาะแมน มีประชากร 27,938 คน เมืองนี้ตั้งอยู่ที่ปากแม่น้ำดักลาสและอ่าวกว้างประมาณสองไมล์ แม่น้ำดักลาสเป็นส่วนหนึ่งของท่าเรือของเมืองและท่าเรือพาณิชย์หลัก
เมืองนี้ทำหน้าที่เป็นศูนย์กลางหลักของเกาะในด้านธุรกิจ การเงิน การบริการทางกฎหมาย การขนส่ง ชอปปิง และความบันเทิง
ข้อมูลสำมะโนประชากรของเกาะแมน ปี ค.ศ. 2011 ระบุว่าดักลาสมีประชากร 27,938 คน เพิ่มขึ้นจาก 25,347 คนในปี ค.ศ. 2001 ในเมืองมีประชากรอาศัยอยู่คิดเป็นร้อยละ 33.06 ของประชากรทั้งหมด 84,497 บนเกาะแมน
เซนต์ปีเตอร์พอร์ต
เซนต์ปีเตอร์พอร์ต () เป็นเมืองหลวงของเกิร์นซีย์ ซึ่งเป็นดินแดนของสหราชอาณาจักรและเป็นเกาะหนึ่งในหมู่เกาะแชนแนล มีพื้นที่ 6.5 ตารางกิโลเมตร มีประชากร 16,488 คน (ค.ศ. 2001)
ตราแผ่นดินของโซมาเลีย
ตราแผ่นดินของโซมาเลีย () เป็นตราที่ประกาศใช้อย่างเป็นทางการที่ 10 ตุลาคม 1956 เสือดาว ที่สนับสนุนการป้องกันและดาวสีขาวนอกจากนี้ยังพบบนตราที่ใช้ในระหว่างที่ยังเป็นอาณานิคมของอิตาลี โล่ แนวแบ่งโดยเส้นขาวหยัก (1980) ครึ่งบนของโล่เป็นสีฟ้าด้วยเสือดาวสีธรรมชาติกอปรด้วยดาวห้าแฉกส​​ีขาว
รายนามผู้ครองนครร่วมแห่งซานมารีโน
ผู้ครองนครร่วม () แห่งซานมารีโน ได้รับเลือกตั้งทุกหกเดือนโดย Grand and General Council ของประเทศ ทั้งคู่เป็นประมุขแห่งรัฐและผู้นำรัฐบาล โดยทั่วไป ผู้ครองนครร่วมจะถูกเลือกจากพรรคการเมืองฝ่ายค้าน มีวาระหกเดือน พิธีสถาปนาผู้ครองนครรัฐมีขึ้นในวันที่ 1 เมษายน และ 1 ตุลาคม ทุกปี
ธรรมเนียมปฏิบัติผู้นำรัฐบาลคู่มาจากธรรมเนียมของสาธารณรัฐโรมัน เทียบได้กับกงสุลแห่งโรมโบราณ
โอลีวัน
"อนลี วัน" () เป็นซิงเกิลภาษาญี่ปุ่นลำดับที่ 32 ของโบอาในรูปแบบแม็กซีซิงเกิล เดิมมีกำหนดวางจำหน่ายซิงเกิลในวันที่ 20 กุมภาพันธ์ พ.ศ. 2556 แต่เลื่อนวันวางจำหน่ายเป็นวันที่ 27 กุมภาพันธ์ พ.ศ. 2556 โดยไม่ทราบเหตุผลแน่ชัด และเป็นการออกซีดีซิงเกิลในรอบ 2 ปีครึ่งของโบอา หลังจากซิงเกิล WOO WEEKEND ในปี พ.ศ. 2553
ในการพบปะแฟนเพลงเมื่อวันที่ 7 สิงหาคม พ.ศ. 2555 มีการยืนยันว่าเพลง Only One จะถูกตัดเป็นซิงเกิลภาษาญี่ปุ่นเพลงต่อไปโดยจะวางจำหน่ายในช่วงเดือนฤดูหนาวปี พ.ศ. 2556 และจะวางจำหน่าย 4 รูปแบบ คือ ซีดี, ซีดี+ดีวีดี, และ USB แฟลชไดร์ฟ (เฉพาะแฟนคลับ SOUL ในประเทศญี่ปุ่นเท่านั้น)
ซิงเกิล Only One ประกอบด้วยเพลงหน้าเอ Only One และเพลงหน้าบี The Shadow ซึ่งแปลงเนื้อร้องเป็นภาษาญี่ปุ่นจากอัลบัมภาษาเกาหลีชุดที่ 7 ของโบอา Only One และเป็นซิงเกิลแรกของโบอาที่แต่งเนื้อร้องเองทั้งภาษาเกาหลีและภาษาญี่ปุ่น
การโปรโมตซิงเกิล Only One ภายใต้แคมเปนจ์ BoA feat. ONLY ONE COCKTAIL มีการเปิดเว็บไซต์พิเศษ เพื่อโปรโมต ONLY ONE COCKTAIL ในร้านคอฟฟีช็อป 5 แห่งในกรุงโตเกียว และมีการสลัก QR Code ลงบนเครื่องดื่มครั้งแรกในโลก
เพลง Only One เป็นเพลงประกอบโฆษณา music.jp และเพลงประกอบรายการทาเคชิโนะนิปปอนโนะมิคะตะ ทางช่องทีวีโตเกียว
เฉพาะสำหรับสมาชิกแฟนคลับ SOUL ในประเทศญ๊ปุ่น 
เฉพาะสำหรับซีดีและซีดี+ดีวีดีในการผลิตครั้งแรกเท่านั้น
เฉพาะสำหรับสมาชิกแฟนคลับ SOUL ที่ซื้อซิงเกิลแบบซีดี+ดีวีดี, USB Type A และ USB Type B ประกอบด้วย Original Clear File (ทั้ง 3 แบบ) Original Writing Paper และ Original Ball-point Pen.
เพชรในเพลง
รางวัลเพชรในเพลง กระทรวงวัฒนธรรม โดยสำนักงานวรรณกรรมและประวัติศาสตร์ กรมศิลปากร ผู้ดำเนินงานการประกวดเพชรในเพลง เนื่องใน วันภาษาไทยแห่งชาติ ซึ่งตรงกับวันที่ 29 กรกฎาคม ของทุกปี สำหรับนักร้อง เพลงไทยสากล ลูกทุ่ง ที่ออกเสียงได้ถูกต้องตามอักขระภาษาไทย เพื่อยกย่องบุคลลในวงการเพลงที่มีผลงานดีเด่นด้านภาษาไทย ทั้งนักประพันธ์เพลงที่มีความสามารถผสมผสานความรู้ด้านภาษา วรรณกรรม และนักร้องที่ร้องเพลงออกเสียงชัดเจน และถูกต้องตามหลักการใช้ภาษาไทย โดยจัดพิธีมอบรางวัล ณ โรงละครแห่งชาติ ก่อนที่จะเปลี่ยนไปจัดพืธีมอบรางวัล ณศูนย์วัฒนธรรมแห่งประเทศไทย ผลรางวัลในแต่ละปี ดังนี้
เพชรในเพลง 2551
เพชรในเพลง 2551 กระทรวงวัฒนธรรม โดย สำนักงานวรรณกรรมและประวัติศาสตร์ กรมศิลปากร จัดงานมอบรางวัล ในวันที่วันที่ 29 กรกฎาคม 2551 ซึ่งตรงกับวันภาษาไทยแห่งชาติ โดยมอบรางวัลสำหรับนักร้อง เพลงไทยสากล ลูกทุ่ง ที่ออกเสียงได้ถูกต้องตามอักขระภาษาไทย เพื่อยกย่องบุคลลในวงการเพลงที่มีผลงานดีเด่นด้านภาษาไทย ทั้งนักประพันธ์เพลงที่มีความสามารถผสมผสานความรู้ด้านภาษา วรรณกรรม และนักร้องที่ร้องเพลงออกเสียงชัดเจน และถูกต้องตามหลักการใช้ภาษาไทย โดยมอบรางวัล ณ ศูนย์วัฒนธรรมแห่งประเทศไทย ผลรางวัล ดังนี้
เพชรในเพลง 2552
เพชรในเพลง 2552 กระทรวงวัฒนธรรม โดย สำนักงานวรรณกรรมและประวัติศาสตร์ กรมศิลปากร จัดงานมอบรางวัล ในวันที่วันที่ 29 กรกฎาคม 2552 ซึ่งตรงกับวันภาษาไทยแห่งชาติ โดยมอบรางวัลสำหรับนักร้อง เพลงไทยสากล ลูกทุ่ง ที่ออกเสียงได้ถูกต้องตามอักขระภาษาไทย เพื่อยกย่องบุคลลในวงการเพลงที่มีผลงานดีเด่นด้านภาษาไทย ทั้งนักประพันธ์เพลงที่มีความสามารถผสมผสานความรู้ด้านภาษา วรรณกรรม และนักร้องที่ร้องเพลงออกเสียงชัดเจน และถูกต้องตามหลักการใช้ภาษาไทย โดยมอบรางวัล ณ ศูนย์วัฒนธรรมแห่งประเทศไทย ผลรางวัล ดังนี้
เพชรในเพลง 2555
เพชรในเพลง 2555 กระทรวงวัฒนธรรม โดย สำนักงานวรรณกรรมและประวัติศาสตร์ กรมศิลปากร จัดงานมอบรางวัล ในวันที่วันที่ 29 กรกฎาคม 2555 ซึ่งตรงกับวันภาษาไทยแห่งชาติ โดยมอบรางวัลสำหรับนักร้อง เพลงไทยสากล ลูกทุ่ง ที่ออกเสียงได้ถูกต้องตามอักขระภาษาไทย เพื่อยกย่องบุคลลในวงการเพลงที่มีผลงานดีเด่นด้านภาษาไทย ทั้งนักประพันธ์เพลงที่มีความสามารถผสมผสานความรู้ด้านภาษา วรรณกรรม และนักร้องที่ร้องเพลงออกเสียงชัดเจน และถูกต้องตามหลักการใช้ภาษาไทย โดยมอบรางวัล ณ ศูนย์วัฒนธรรมแห่งประเทศไทย ผลรางวัล ดังนี้
อีทีซี
อีทีซี () เป็นวงดนตรีที่เกิดจากการรวมตัวของนักศึกษาวิชาดนตรีจากมหาวิทยาลัยพายัพ จังหวัดเชียงใหม่ ประกอบด้วย โซ่-แมนลักษณ์ ทุมกานนท์ (คีย์บอร์ด), บี-โสตถินันท์ ไชยลังการณ์ (คีย์บอร์ด), มิ้นท์-ปรชญา รามโยธิน (เบส), โอเล่-ไพโรจน์ ธรรมรส (กีต้าร์) และ หนึ่ง-อภิวัฒน์ พงษ์วาท (กลอง,ร้องนำ) โดยวงอีทีซีได้เริ่มงานดนตรีโดยรับจ้างเล่นดนตรีตามร้านอาหาร สถานบันเทิงต่างๆ จนมีโปรดิวเซอร์ท่านหนึ่งคือคุณชุมพล สุปัญโญ(อ้อม) ได้เชิญชวนไปทำงานด้วย จึงเป็นจุดเริ่มต้นในการทำอัลบั้มและผลงานเพลงในค่ายเพลงสังกัดใบตอง เร็คคอร์ด
ปัจจุบันวงอีทีซีได้แยกตัวจากค่ายเพลงที่เคยสังกัด เคพีเอ็น มิวสิค หลังจากหมดสัญญาและก่อตั้งบริษัทบริหารดูแลวงดนตรีเองในนาม บริษัท วงอีทีซี จำกัด โดยมีโปรโมเตอร์ iwave เป็นผู้ดูแลเรื่องงานผลิตและการประชาสัมพันธ์ให้
วงศ์หนูทุ่ง
วงศ์หนูทุ่ง เป็นวงศ์ของสัตว์ฟันแทะขนาดเล็กจำพวกหนูวงศ์หนึ่ง ใช้ชื่อว่า Cricetidae เป็นวงศ์ที่มีสมาชิกหลากหลายมากมาย อาทิ แฮมสเตอร์, แฮมสเตอร์แคระ, หนูเลมมิ่ง, หนูทุ่ง ซึ่งยังสามารถแยกออกเป็นวงศ์ย่อย ๆ ได้อีก (ในบางข้อมูลจัดให้เป็นวงศ์เดียวกับ Muridae)
หนูในวงศ์นี้มีประมาณ 600 ชนิด กระจายพันธุ์ไปในหลายพื้นที่ของโลก โดยเฉพาะในซีกโลกใหม่ และยังพบได้ที่ ยุโรป และเอเชีย เป็นสัตว์เลี้ยงลูกด้วยนมขนาดเล็ก โดยขนาดเล็กที่สุด คือ หนูแคระโลกใหม่ มีขนาดยาวประมาณ 5–8 เซนติเมตร (2.0–3.1 นิ้ว) และน้ำหนักประมาณ 7 กรัม (0.25 ออนซ์) จนถึงขนาดใหญ่ที่สุด คือ หนูมัสก์ ที่ยาว 41–62 เซนติเมตร (16–24 นิ้ว) และมีน้ำหนัก 1,100 กรัม (39 ออนซ์) หางมีความเรียวยาวไม่มีขนและมีเกล็ด มีขนาดที่แตกต่างกันออกไป ใช้สำหรับทรงตัวและเกาะเกี่ยวได้โดยเฉพาะหนูที่อาศัยอยู่ในท้องทุ่ง หรือพื้นที่เกษตรกรรม ขนส่วนใหญ่มีสีน้ำตาลและส่วนท้องสีขาว แต่ก็มีสีต่าง ๆ แตกต่างกันไปได้
เช่นเดียวกับหนูในวงศ์ Muridae คือ พบได้แทบทุกภูมิประเทศที่มีความแตกต่างหลากหลาย ตั้งแต่อาร์กติกเซอร์เคิล, ท้องทุ่ง, ทะเลทรายที่แห้งแล้ง, บ้านเรือนของมนุษย์ หรือพื้นที่ชุ่มน้ำ โดยปกติเป็นสัตว์ที่กินเมล็ดพืชเป็นอาหาร แต่ก็กินอาหารได้หลากหลายมาก เช่น เนื้อสัตว์, ซากสัตว์, อาหารที่กินเหลือ, แมลง เป็นต้น ฟันมีลักษณะเป็นฟันแทะที่งอกใหม่ได้ตลอดเวลา ในอัตราปีละ 5 นิ้ว เป็นฟันที่มีความแข็งแรง ซึ่งทำให้แทะได้แม้แต่สายไฟ หรือฝาผนังปูนซีเมนต์ สามารถเขียนเป็นสูตรฟันได้ว่า
เป็นสัตว์ที่มีระบบเผาพลาญพลังงานหรือแมตาบอลิซึมเร็วมาก ในวันหนึ่งหัวใจเต้นได้เร็วมาก ถึงขนาดเมื่อเทียบกับหัวใจของช้างจะเท่ากับหัวใจของช้างเต้นถึง 70 ปี จึงเป็นสัตว์ที่มีความตื่นตัว ว่องไวตลอดเวลา โดยจะกินอาหารแทบทุกชั่วโมง โดยวันหนึ่ง สามารถกินอาหารได้มากถึงร้อยละ 40 ของน้ำหนักตัว เทียบเท่ากับมนุษย์กินซีเรียลมากถึงวันละ 80 กล่อง และเมื่อไปถึงที่ไหนมักจะถ่ายฉี่ไว้ ซึ่งเป็นการปล่อยฟีโรโมน รวมถึงการถ่ายมูลทิ้งไว้ด้วย
แพร่ขยายพันธุ์ได้รวดเร็ว มีระยะเวลาการตั้งท้องประมาณ 15-50 วัน ปีหนึ่งสามารถออกลูกได้หลายครอกและสามารถเพิ่มจำนวนประชากรได้เป็นพันตัว
ในประเทศไทย มีหนูในวงศ์นี้เพียงชนิดเดียว คือ หนูน้ำดอยอ่างกา ("Eothenomys melanogaster") ซึ่งพบได้ที่ดอยอ่างกา จังหวัดเชียงใหม่
อินทุรัตนา บริพัตร
อินทุรัตนา บริพัตร (2 กุมภาพันธ์ พ.ศ. 2465) มีพระนามเดิมว่า หม่อมเจ้าอินทุรัตนา บริพัตร และพระวรวงศ์เธอ พระองค์เจ้าอินทุรัตนา เป็นพระธิดาในสมเด็จพระเจ้าบรมวงศ์เธอ เจ้าฟ้าบริพัตรสุขุมพันธุ์ กรมพระนครสวรรค์วรพินิต และหม่อมสมพันธุ์ บริพัตร ณ อยุธยา (สกุลเดิม ปาลกะวงศ์ ณ อยุธยา)
พระองค์หญิงอินทุรัตนาเป็นพระธิดาในสมเด็จพระเจ้าบรมวงศ์เธอ เจ้าฟ้าบริพัตรสุขุมพันธุ์ กรมพระนครสวรรค์วรพินิต และหม่อมสมพันธุ์ บริพัตร ณ อยุธยา (สกุลเดิม ปาลกะวงศ์ ณ อยุธยา) ธิดาของพระยาวทัญญูวินิจฉัย (หม่อมหลวงชุ่ม ปาลกะวงศ์) มีพระยศเดิมเมื่อแรกประสูติว่า "หม่อมเจ้าอินทุรัตนา บริพัตร" และมีพระอนุชาร่วมพระมารดาคือหม่อมเจ้าสุขุมาภินันท์ บริพัตร และมีพระพี่น้องต่างมารดาอีก 8 พระองค์
ครั้นในรัชสมัยพระบาทสมเด็จพระปกเกล้าเจ้าอยู่หัว ทรงพระกรุณาโปรดเกล้าฯ ให้หม่อมเจ้าอินทุรัตนา บริพัตร และหม่อมเจ้าสุขุมาภินันท์ บริพัตร มีพระยศขึ้นเป็น "พระวรวงศ์เธอ พระองค์เจ้า" เมื่อ พ.ศ. 2470 พร้อมกัน ขณะมีพระชันษาได้ 10 ปี พระบาทสมเด็จพระปกเกล้าเจ้าอยู่หัวทรงพระกรุณาโปรดเกล้าฯ ให้จัดการพระราชพิธีโสกันต์ในวันที่ 28-29 มีนาคม พ.ศ. 2475 ในงานโสกันต์นี้มีพระวรวงศ์เธอ พระองค์เจ้าสุทธสิริโสภา พระวรวงศ์เธอ พระองค์เจ้าอินทุรัตนา และหม่อมเจ้ากาญจนฉัตร ฉัตรชัยเป็นเจ้านายรุ่นสุดท้ายที่ได้เข้าพิธีโสกันต์และเกศากันต์
ทั้งนี้พระองค์หญิงอินทุรัตนานับเป็นพระราชนัดดาในพระบาทสมเด็จพระจุลจอมเกล้าเจ้าอยู่หัวชั้นพระองค์เจ้าพระองค์แรกและพระองค์เดียวจนปัจจุบันที่ลาออกจากฐานันดรศักดิ์และยังทรงพระชนม์อยู่ ปัจจุบัน มีพระชันษา ปี และเป็นป้าของหม่อมราชวงศ์สุขุมพันธุ์ บริพัตร อดีตผู้ว่าราชการกรุงเทพมหานคร
วันที่ 20 มิถุนายน พ.ศ. 2559 พลเรือโท พิเชฐ ตานะเศรษฐ เจ้ากรมยุทธศึกษาทหารเรือนำคณะนายทหารชั้นผู้ใหญ่เข้าเฝ้าพระองค์หญิงอินทุรัตนา เพื่อทูลเชิญให้เสด็จร่วมงานวันบริพัตร ในฐานะพระธิดาในสมเด็จพระเจ้าบรมวงศ์เธอ เจ้าฟ้าบริพัตรสุขุมพันธุ์ กรมพระนครสวรรค์วรพินิต
ต่อมาใน พ.ศ. 2496 พระวรวงศ์เธอ พระองค์เจ้าอินทุรัตนาได้ทรงลาออกจากฐานันดรศักดิ์เพื่อสมรสกับร้อยเอก สมหวัง สารสาส (บุตรพระสารสาสน์พลขันธ์ (ลอง สุนทานนท์)) เป็นพี่ชายของหม่อมงามจิตต์ บุรฉัตร ณ อยุธยา หม่อมในพระวรวงศ์เธอ พระองค์เจ้าเปรมบุรฉัตร) เมื่อวันที่ 4 กุมภาพันธ์ พ.ศ. 2496 ก่อนเสกสมรสกันในวันที่ 16 กุมภาพันธ์ พ.ศ. 2496 มีบุตร-ธิดาด้วยกันสามคน คือ
และภายหลังพระองค์หญิงอินทุรัตนาได้หย่าขาดกับร้อยเอกสมหวังในเวลาต่อมา โดยร้อยเอกสมหวัง ได้สมรสใหม่กับพนิดา สารสาส (สกุลเดิม: กำเนิดกาญจน์)
ทองสุก 13
ทองสุก 13 เป็นภาพยนตร์ไทยแนวสยองขวัญแบบนอน-สต็อป โดยมีต้นกำเนิดมาจากภาพยนตร์เรื่อง “"ศุกร์ 13 ฝันหวาน"” ในสหรัฐอเมริกา จากการกำกับของทวีวัฒน์ วันทา และเขียนบทโดยเอกสิทธิ์ ไทยรัตน์ และยังเป็นผลงานเรื่องแรกของบริษัท เวฟ พิคเจอร์ส จำกัด ออกฉายวันที่ 31 มกราคม พ.ศ. 2556 นำแสดงโดย ชินวุฒ อินทรคูสิน, ฌอห์ณ จินดาโชติ, ชีรณัฐ ยูสานนท์, อัครณัฐ อริยฤทธิ์วิกุล, ณัฐภัสสรา อดุลยาเมธาสิริ, กิตติ์ลภัส กรสุทธิ์ไรวรรณ
เนื้อเรื่องทั้งหมดดัดแปลงมาจาก “"ศุกร์ 13 ฝันหวาน"” ในกลุ่มเพื่อนๆ มักจะมีใครคน ที่เป็นลูกไล่/ ตัวลง มักโดนแกล้งอยู่เสมอ และ “ทองสุก” ( ชิน ชินวุฒ อินทรคูสิน ) ก็เป็นตัวลงประจำกลุ่ม ด้วยความที่เป็นคนเนิร์ดๆ แถมยังดูเอ๋อ จึงโดนรุมแกล้งอยู่เสมอตั้งแต่เด็กๆ ยังดีที่เขายังมี “น้ำ” (น้ำชา – ชีรณัฐ ยูสานนท์ ) เป็นเพื่อนที่เห็นใจทองสุกมากที่สุด ทั้งสองเป็นเพื่อนจนเรียนมหาวิทยาลัยแต่เพราะความเนิร์ดของทองสุก ทำให้กลุ่มเพื่อนใหม่ไม่ว่าจะเป็น บอย (ฌอห์ณ จินดาโชติ ) , แจ๊ก (น๊อต อัครณัฐ อริยฤทธิ์วิกุล ) , บีม (กอล์ฟ ณัฐภัสสรา อดุลยาเมธาสิริ ) , ปุ้ย (ฐา กิตติ์ลภัส กรสุทธิ์ไรวรรณ ) ที่ทนความเนิร์ดของทองสุกไม่ไหว แม้น้ำจะขอก็ตาม
แล้ววันหยุดยาวที่กำลังจะมาถึงก็ทำให้ทุกคนต้องลืมเพื่อนคนนี้ไม่ลงไปตลอดชีวิต เมื่อทุกคนนัดกันหนีทองสุกไปเที่ยวกันที่เกาะเล็กๆ กลางทะเลสาบเวิ้งว้างแห่งหนึ่ง โดยมีโจทย์ง่ายๆว่า งานนี้ต้องไม่มีทองสุก แต่ใครจะรู้ว่า ทองสุก แอบไปเซอร์ไพร์สที่นั่น และในคืนนั้นดันไปตรงกับวัน ศุกร์ 13 ที่ว่ากันว่าเป็น “คืนผีแดก” คืนที่วิญญาณผีร้ายออกมากินเครื่องเซ่นสังเวย เพื่อนๆจึงตอบแทนทองสุกด้วยการแกล้งด้วยการขังในตู้ที่ปิดตาย หารู้ไม่ว่าคนในกลุ่มได้รับบทเรียนที่ขำไม่ออก ในคืนที่เต็มไปด้วยความหลอนและไม่มีใครไว้ใจใครแม้กระทั่งตัวเอง
ศุกร์ 13 ฝันหวาน
มาสด้า ทริบิวต์
มาสด้า ทริบิวต์ () เป็นรถยนต์เอนกประสงค์สมรรถนะสูงขนาดเล็กที่ผลิตโดยค่ายรถยนต์สัญชาติญี่ปุ่นขนาดกลาง มาสด้า เริ่มผลิตใน พ.ศ. 2543-2554 และเริ่มจำหน่ายในปี พ.ศ. 2544โดยมีมาสด้า CX-5 () เข้ามาทำตลาดแทน มาสด้า ทริบิวต์ เป็นรถยนต์ SUV ขนาดเล็กที่ใช้ชิ้นส่วนร่วมกับฟอร์ด เอสเคป () และใช้ระบบขับเคลื่อน 4 ล้อเช่นเดียวกัน ในประเทศไทยทางมาสด้าประเทศไทยเคยนำมาจำหน่ายอยู่พักหนึ่งเมื่อปี พ.ศ. 2547-2549 และได้รับความนิยมอยู่ช่วงหนึ่งด้วย แต่ก็เลิกจำหน่ายไป
มาสด้า ทริบิวต์ มีวิวัฒนาการตามช่วงเวลาได้ 2 Generation (รุ่น) ดังนี้
มาสด้า ทริบิวต์ รุ่นที่ 1 เริ่มผลิตเมื่อ พ.ศ. 2543 และเปิดตัวอย่างเป็นทางการเมื่อปี พ.ศ. 2544 ออกมาขายเพื่อทดแทนเอสยูวีรุ่นเก่า มาสด้า นาวาโจ () มีเครื่องยนต์ 2 ขนาด คือ 2.3 และ 3.0 ลิตร ในประเทศไทยจะเป็นเครื่องยนต์ 2.3 ลิตร มีเกียร์ 2 แบบ คือ เกียร์ธรรมดา 5 สปีด และเกียร์อัตโนมัติ 4 สปีด และมีตัวถังรูปแบบเดียวคือ SUV 4 ประตู
รุ่นนี้ มีการผลิตในหลายประเทศเช่น ญี่ปุ่น ,สหรัฐอเมริกา ,ไต้หวัน ,ไทย ,ฟิลิปปินส์ และ ตูนีเซีย
ในรุ่นนี้ เป็นรุ่นแรก รุ่นเดียวและรุ่นสุดท้ายที่มีขายในประเทศไทยและญี่ปุ่น เพราะหลังจากสิ้นสุดรุ่นนี้ ญี่ปุ่นได้นำมาสด้า CX-7 มาทำตลาดแทน ส่วนในประเทศไทยไม่มีการนำรุ่นต่อไปมาทำตลาดด้วย และเลิกผลิตรุ่นนี้พร้อมกันทั่วโลกในปี พ.ศ. 2550
มาสด้า ทริบิวต์ รุ่นที่ 2 เริ่มผลิตเมื่อ พ.ศ. 2550 และยังคงใช้ชิ้นส่วนร่วมกับฟอร์ด เอสเคปเหมือนเดิม มีเครื่องยนต์ 2 ขนาด คือ 2.5 และ 3.0 ลิตร มีเกียร์ 3 แบบ คือ เกียร์ธรรมดา 5 สปีด ,เกียร์อัตโนมัติ 4 สปีดและเกียร์อัตโนมัติ 6 สปีด และมีตัวถังรูปแบบเดียวคือ SUV 4 ประตูเช่นเดิม โดยรุ่นนี้ไม่เป็นที่รู้จักของประเทศไทย และประเทศญี่ปุ่นได้ยกเลิกการทำตลาด เปลี่ยนไปนำ มาสด้า CX-7 () มาผลิตแทน
รุ่นนี้ เป็นรุ่นแรกและรุ่นเดียวที่มีการผลิตทริบิวต์ในรูปแบบของเครื่องยนต์ไฮบริดออกมาขาย และยุติการผลิตในปี พ.ศ. 2554 โดยมีมาสด้า CX-5 เข้ามาทำตลาดแทน ซึ่งมาสด้าประเทศไทย เตรียมจะนำ CX-5 เข้ามาจำหน่ายในประเทศไทยในเร็วๆ นี้
กะ (อักษรเทวนาครี)
กะ เป็นพยัญชนะตัวแรกในอักษรเทวนาครี โดยเขียนว่า क เข้าในพวกกัณฐชะ (เกิดจากเพดานอ่อน) เสียงสปรรศะ ออกเสียงทับศัพท์ภาษาไทยให้เสียง ก และทับศัพท์ภาษาอังกฤษให้เสียง
ตัวอักษรสามารถเขียนเป็นพยัญชนะสังโยค โดยจะเหลือแค่ส่วนด้านหน้า ไม่ลากต่อมาด้านหลัง เช่น กฺว (क्व), กฺน (क्न), กฺย (क्य), กฺต (क्त) และกฺษ (क्ष)
สกอร์โปนอค
สกอร์โปนอค () เป็นชื่อตัวละครจากภาพยนตร์ซีรีส์ เรื่อง ทรานส์ฟอร์มเมอร์ส เป็นหุ่นยนต์ฝ่ายของดีเซปติคอนส์
สกอร์โปนอค เป็นหุ่นยนต์ฝ่ายดีเซปติคอนส์ ที่อยู่ในกลุ่มของ เฮดมาสเตอร์ส เขาเป็นคู่แค้นกับ ฟอร์เทรส แม็กซิมัส (Fortress Maximus) ผู้เป็นหุ่นยนต์ฝ่ายออโต้บ็อทส์ มีอยู่ครั้งหนึ่ง สกอร์โปนอคได้นำพวกดีเซปติคอนส์มาจู่โจมค่ายออโต้บ็อทส์ ณ ดาวไซเบอร์ตรอน สกอร์โปนอคและพวก ได้ทำการปิดเมืองเอาไว้ จนค่ายออโต้บ็อทส์แตกพ่ายเพราะถูกเผาทำลายสิ้น
ในฉบับภาพยนตร์คนแสดง สกอร์โปนอค เป็นหุ่นยนต์สีเทาดำ มีลักษณะรูปร่างคล้ายแมงป่อง สกอร์โปนอคได้ปรากฏตัวขึ้นในภาพยนตร์เรื่องนี้เป็นเรื่องแรก ฉากแรกที่สกอร์โปนอคได้ปรากฏตัวขึ้นคือ รัฐกาตาร์ ฝั่งตะวันออกกลาง สกอร์โปนอคได้มายังโลกเพื่อมาตามหาออลสปาร์คร่วมกับหุ่นยนต์ตัวอื่นๆ และได้มีส่วนร่วมในการปราบปรามทหารของผู้กองเลนนิกซ์ และโรเบิร์ต เอ็ปป์ ที่กองบัญชาการปฏิบัติการพิเศษ ณ กาตาร์ จนท่านรัฐมนตรีกลาโหมและทุกคนคิดว่าทหารที่ถูกโจมตีเสียชีวิตหมด แต่แท้จริงแล้วเลนนิกซ์ เอ็ปป์ และทหารที่เหลือไม่กี่คนรอดตายมาได้
เมื่อสกอร์โปนอครู้ข่าวว่าพวกเขารอดมาได้เลยไปถล่มซ้ำอีกรอบ ที่หมู่บ้านเล็กๆ กลางทะเลทราย เลนนิกซ์และเอ็ปป์ได้วิทยุสื่อสารไปถึงเพนตากอน ให้มาจัดการตัวประหลาดนี้ ทหารอากาศที่ถูกส่งมาตามคำสั่งของภาคพื้นดิน ได้ระดมยิงสกอร์โปนอคอย่างหนัก จนสกอร์โปนอคหางขาด และบาดเจ็บสาหัส จนต้องหนีไปรักษาตัว
ในทรานส์ฟอร์มเมอร์สภาค 2 สกอร์โปนอคได้ปรากฏตัวตอนที่ดีเซปติคอนส์ทำศึกชิงขุมพลังแมททริกซ์ ที่อียิปต์ และพยายามขัดขวางไม่ให้แซม วิทวิคกี้ นำแมททริกซ์ไปชุบชีวิตอ็อพติมัส สกอร์โปนอค ได้เห็นเหตุการณ์ตอนเจ็ทไฟร์ มาฆ่าหุ่นยนต์ดีเซปติคอนส์ เพราะเจ็ทไฟร์เลือกย้ายข้างอยู่ฝ่ายออโต้บ็อทส์ สกอร์โปนอคจึงออกไปทำการต่อสู้ และพยายามจะฉีกร่างเจ็ทไฟร์ แต่ถูกเจ็ทไฟร์โจมตีที่ศีรษะอย่างหนักจนสกอร์โปนอค สิ้นชีพ ส่วนเจ็ทไฟร์บาดเจ็บสาหัส
ผู้ให้เสียงสกอร์โปนอค ในทรานส์ฟอร์มเมอร์ส ภาค เจเนเรชั่น 1 ให้เสียงภาษาอังกฤษโดย สตีเฟ่น คีเนอร์ (Stephen keener)
ในทรานส์ฟอร์มเมอร์ส ซีรีส์ (ทรานส์ฟอร์มเมอร์ส :เอ็นเนอร์จอน ทรานส์ฟอร์มเมอร์ส : ไซเบอร์ตรอน และ ทรานส์ฟอร์มเมอร์ส ไทเทเนี่ยม) ให้เสียงสกอร์โปนอค ภาคภาษาอังกฤษโดย โคลิน เมอร์ด็อร์ค (Colin murdock) ให้เสียงภาษาญี่ปุ่นโดย ยาซึโนริ มาซึทานิ (Yasunori Masutani)
ส่วนในฉบับภาพยนตร์คนแสดงนั้น ไม่มีเสียงพากย์สกอร์โปนอค
สกอร์โปนอค ภาษาอิตาเลียนเรียกว่า สกอร์เปี้ยน (Scorpion) ภาษายูเครน จะเรียกว่า สกอร์ปี้ (Scorpiy) ภาษาญี่ปุ่นเรียกว่า สกอรุโปนอกกุ ( , )